title: Direttiva tal-Kummissjoni 2009/51/KE tal- 25 ta’ Mejju 2009 li temenda d-Direttiva tal-Kunsill 91/414/KEE fir-rigward tal-ispeċifikazzjoni tas-sustanza attiva nicosulfuron (Test b’relevanza għaż-ŻEE )

text:
               26.5.2009

               MT

               Il-Ġurnal Uffiċjali tal-Unjoni Ewropea

               L 127/5

         DIRETTIVA TAL-KUMMISSJONI 2009/51/KE
   tal-25 ta’ Mejju 2009
   li temenda d-Direttiva tal-Kunsill 91/414/KEE fir-rigward tal-ispeċifikazzjoni tas-sustanza attiva nicosulfuron
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-ħarsien tal-pjanti (1), u b’mod partikolari t-tieni inċiż tat-tieni sottoparagrafu tal-Artikolu 6(1) tagħha,
   Billi:

               (1)

               Wara reviżjoni li fiha r-Renju Unit aġixxa bħala Stat Membru relatur, id-Direttiva tal-Kummissjoni 2008/40/KE (2) żiedet is-sustanza attiva nicosulfuron fl-Anness I tad-Direttiva 91/414/KEE. Fir-rigward tal-purità, id-Direttiva 2008/40/KE tistabbilixxi livell minimu ta' 930 g/kg. Dan il-livell kien ibbażat fuq l-ispeċifikazzjoni mibgħuta min-notifikant.

               (2)

               Madankollu, il-prattika normali hija li l-livell minimu ta' purità jkun ibbażat fuq l-ispeċifikazzjonijiet imfassla mill-Organizzazzjoni għall-Ikel u l-Agrikoltura (FAO - Food and Agriculture Organisation) tan-Nazzjonijiet Uniti fir-rigward ta' purità u livelli ta' impurità f'ħafna sustanzi attivi. L-ispeċifikazzjoni tal-FAO dwar in-nicosulfuron (3) telenka purità minima ta' 910 g/kg. Din l-ispeċifikazzjoni kienet inkluża fir-rapport ta' valutazzjoni li kien reviżjonat minn esperti simili fl-Istati Membri u fl-Awtorità Ewropea għas-Sigurtà fl-Ikel (EFSA - European Food Safety Authority) u ppreżentat lill-Kummissjoni fid-29 ta' Novembru 2007 għan-nicosulfuron, fil-format tar-Rapport Xjentifiku tal-EFSA (4). Għalkemm il-Komunità hija intitolata li twaqqaf il-livell ta' protezzjoni tagħha għas-saħħa pubblika, is-saħħa tal-annimali u l-ambjent, hija prattika ġenerali li jintużaw il-livelli tal-FAO. Sabiex produtturi oħrajn li huma konformi mal-livell tal-FAO jitħallew ipoġġu l-prodotti tagħhom fis-suq, hemm bżonn li din l-ispeċifikazzjoni tinbidel skont dan.

               (3)

               Il-bidla tal-purità minima tan-nicosulfuron hija għalhekk iġġustifikata.

               (4)

               Billi l-Artikolu 2 tad-Direttiva 2008/40/KE jirrikjedi li mill-1 ta’ Lulju 2009 l-Istati Membri japplikaw id-dispożizzjonijiet implimentattivi ta' dik id-Direttiva, l-ispeċifikazzjoni emendata għan-nicosulfuron għandha tapplika wkoll minn din id-data, mingħajr ħsara għall-iskadenzi l-oħrajn stipulati fl-Artikolu 3 tad-Direttiva 2008/40/KE. Bħala konsegwenza, din id-Direttiva għandha tidħol fis-seħħ kemm jista’ jkun malajr.

               (5)

               Għaldaqstant hu xieraq li tiġi emendata d-Direttiva 91/414/KEE skont dan.

               (6)

               Il-miżuri previsti f'din id-Direttiva huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   Fl-annotazzjoni 176 (nicosulfuron) tal-Anness I tad-Direttiva 91/414/KE, fil-kolonna 4 (il-purità), il-kliem “930 g/kg” jinbidlu bil-kliem “910 g/kg”.
   Artikolu 2
   Sa mhux aktar tard mit-30 ta’ Ġunju 2009 l-Istati Membri għandhom jadottaw u jippublikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Dawn għandhom jikkomunikaw minnufih lill-Kummissjoni t-test ta’ dawk id-dispożizzjonijiet kif ukoll it-tabella korrelattiva bejn dawk id-dispożizzjonijiet u din id-Direttiva.
   L-Istati Membri għandhom japplikaw dawn id-dispożizzjonijiet mill-1 ta’ Lulju 2009.
   Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati minn referenza tali fl-okkażjoni tal-pubblikazzjoni uffiċjali tagħhom. Il-metodi ta' kif għandha ssir din ir-referenza għandhom jiġu stabbiliti mill-Istati Membri.
   Artikolu 3
   Din id-Direttiva għandha tidħol fis-seħħ dakinhar tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, 25 ta’ Mejju 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 230, 19.8.1991, p. 1.

      (2)  ĠU L 87, 29.3.2008, p. 5.

      (3)  709/TC 2006.

      (4)  Ir-Rapport Xjentifiku tal-EFSA (2007) 120, 1-91, Konklużjoni dwar ir-reviżjoni ta' esperti simili tal-valutazzjoni tar-riskji tal-pestiċidi tas-sustanza attiva nicosulfuron (iffinalizzat fid-29 ta' Novembru 2007).


title: Direttiva 2013/14/UE tal-Parlament Ewropew u tal-Kunsill tal- 21 ta’ Mejju 2013 li temenda d-Direttiva 2003/41/KE dwar l-attivitajiet u s-superviżjoni ta’ istituzzjonijiet għall-provvista ta’ rtirar okkupazzjonali, id-Direttiva 2009/65/KE dwar il-koordinazzjoni ta’ liġijiet, regolamenti u dispożizzjonijiet amministrattivi fir-rigward tal-impriżi ta’ investiment kollettiv f’titoli trasferibbli (UCITS) u d-Direttiva 2011/61/UE dwar Maniġers ta’ Fondi ta’ Investiment Alternattivi fir-rigward tad-dipendenza żejda fuq il-gradazzjonijiet tal-kreditu  Test b’relevanza għaż-ŻEE

text:
                  31.5.2013

                  MT

                  Il-Ġurnal Uffiċjali tal-Unjoni Ewropea

                  L 145/1

            DIRETTIVA 2013/14/UE TAL-PARLAMENT EWROPEW U TAL-KUNSILL
      tal-21 ta’ Mejju 2013
      li temenda d-Direttiva 2003/41/KE dwar l-attivitajiet u s-superviżjoni ta’ istituzzjonijiet għall-provvista ta’ rtirar okkupazzjonali, id-Direttiva 2009/65/KE dwar il-koordinazzjoni ta’ liġijiet, regolamenti u dispożizzjonijiet amministrattivi fir-rigward tal-impriżi ta’ investiment kollettiv f’titoli trasferibbli (UCITS) u d-Direttiva 2011/61/UE dwar Maniġers ta’ Fondi ta’ Investiment Alternattivi fir-rigward tad-dipendenza żejda fuq il-gradazzjonijiet tal-kreditu
      (Test b’relevanza għaż-ŻEE)
      IL-PARLAMENT EWROPEW U L-KUNSILL TAL-UNJONI EWROPEA,
      Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 53(1) tiegħu,
      Wara li kkunsidraw il-proposta mill-Kummissjoni Ewropea,
      Wara li l-abbozz tal-att leġislattiv intbagħat lill-parlamenti nazzjonali,
      Wara li kkunsidraw l-opinjoni tal-Bank Ċentrali Ewropew (1),
      Wara li kkunsidraw l-opinjoni tal-Kumitat Ekonomiku u Soċjali Ewropew (2),
      Filwaqt li jaġixxu skont il-proċedura leġislattiva ordinarja (3),
      Billi:

                  (1)

                  Id-Direttiva 2003/41/KE tal-Parlament Ewropew u tal-Kunsill (4) tipprovdi għar-regolamentazzjoni fil-livell tal-Unjoni ta’ istituzzjonijiet għall-provvista ta’ irtirar okkupazzjonali (IORP). Id-Direttiva 2009/65/KE tal-Parlament Ewropew u tal-Kunsill (5) tipprovdi għar-regolamentazzjoni fil-livell tal-Unjoni tal-impriżi għall-investiment kollettiv f’titoli trasferibbli (UCITS). Bl-istess mod, id-Direttiva 2011/61/UE tal-Parlament Ewropew u tal-Kunsill (6) tipprovdi għar-regolamentazzjoni fil-livell tal-Unjoni tal-maniġers tal-fondi ta’ investiment alternattivi (AIFMs). It-tliet Direttivi kollha jistabbilixxu rekwiżiti prudenzjali fir-rigward tal-ġestjoni tar-riskji minn IORPs, minn kumpaniji ta’ ġestjoni u ta’ investiment fir-rigward tal-UCITS u mill-AIFMs, rispettivament.

                  (2)

                  Wieħed mill-effetti tal-kriżi finanzjarja kien id-dipendenza żejda tal-investituri, inklużi l-IORPs, l-UCITS u l-fondi ta’ investiment alternattivi (AIFs), fuq il-gradazzjonijiet tal-kreditu biex jagħmlu l-investimenti tagħhom fi strumenti tad-dejn, mingħajr ma neċessarjament iwettqu l-valutazzjonijiet tagħhom tal-affidabbiltà kreditizja tal-emittenti ta’ dawn l-istrumenti tad-dejn. Sabiex tittejjeb il-kwalità tal-investimenti magħmula mill-IORPs, UCITS u AIFs u, għalhekk, sabiex jiġu protetti l-investituri f’dawk il-fondi, huwa xieraq li l-IORPs, fir-rigward tal-UCITS, il-kumpaniji ta’ gestjoni u investiment, u AIFMs, jkunu obbligati jevitaw li jiddependu esklużivament jew mekkanistikament fuq gradazzjonijiet tal-kreditu jew li jużawhom bħala l-uniku kriterju meta jivvalutaw ir-riskju involut fl-investimenti magħmula mill-IORPs, UCITS AIFs. Il-prinċipju ġenerali kontra d-dipendenza żejda fuq gradazzjonijiet tal-kreditu għandu għalhekk jiġi integrat fil-proċessi u s-sistemi tal-ġestjoni tar-riskji tal-IORPs,il-kumpaniji ta’ gestjoni u investiment fir-rigward tal-UCITS, u AIFMs, u adattat għall-ispeċifiċitajiet tagħhom.

                  (3)

                  Sabiex ikompli jiġi speċifikat il-prinċipju ġenerali kontra d-dipendenza żejda fuq gradazzjonijiet tal-kreditu, li għandu jiġi introdott fid-Direttivi 2009/65/KE u 2011/61/UE, għandha tiġi ddelegata lill-Kummissjoni s-setgħa tal-adozzjoni ta’ atti taħt l-Artikolu 290 tat-Trattat dwar il-Funzjonament tal-Unjoni Ewropea, b’mod partikolari sabiex ikun żgurat li l-kumpaniji ta’ gestjoni u investiment fir-rigward tal-UCITS, u AIFMs ikunu effettivament imwaqqfa milli jkollhom dipendenza żejda fuq gradazzjonijiet tal-kreditu sabiex jivvalutaw l-affidabbiltà kreditizja tal-assi miżmuma. F’dan ir-rigward, huwa xieraq li f’dawk id-Direttivi, jiġu emendati s-setgħat tal-Kummissjoni li tadotta atti ddelegati fir-rigward tad-dispożizzjonijiet ġenerali rigward il-proċessi u s-sistemi tal-ġestjoni tar-riskji applikati minn kumpaniji ta’ gestjoni u investiment fir-rigward tal-UCITS, u AIFMs. Huwa partikolarment importanti li l-Kummissjoni twettaq konsultazzjonijiet xierqa matul il-ħidma preparatorja tagħha, inkluż fil-livell tal-esperti, u li tippubblika r-riżultati ta’ tali konsultazzjonijiet. Il-Kummissjoni, meta tħejji u tfassal atti delegati, għandha tiżgura t-trasmissjoni simultanja, f’waqtha u xierqa ta’ dokumenti rilevanti lill-Parlament Ewropew u lill-Kunsill.

                  (4)

                  Il-miżuri rilevanti stabbiliti f’din id-Direttivi għandhom ikunu komplementari għal dispożizzjonijiet oħrajn fir-Regolament (KE) Nru 1060/2009 tal-Parlament Ewropew u tal-Kunsill tas-16 ta’ Settembru 2009 dwar aġenziji li jiggradaw il-kreditu (7). Dawk id-dispożizzjonijiet jistabbilixxu l-għan ġenerali tat-tnaqqis tad-dipendenza żejda mill-investituri fuq gradazzjonijiet tal-kreditu u għandhom jiffaċilitaw il-kisba ta’ dak l-għan.

                  (5)

                  Ladarba l-għan ta’ din id-Direttiva, jiġifieri li tikkontribwixxi għat-tnaqqis tad-dipendenza żejda tal-IORPs, UCITS u AIFMs fuq gradazzjonijiet tal-kreditu meta jagħmlu l-investimenti tagħhom, ma jistax jinkiseb b’mod suffiċjenti fil-livell tal-Istati Membri li jaġixxu b’mod koordinat u jista’ għalhekk, permezz tal-istruttura pan-Unjoni u l-impatt tal-attivitajiet tal-IORPs, UCITS, AIFMs u aġenziji li jiggradaw il-kreditu, jinkiseb aħjar fil-livell tal-Unjoni, l-Unjoni tista’ tadotta miżuri f’konformità mal-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. F’konformità mal-prinċipju tal-proporzjonalità, kif stabbilit f’dak l-Artikolu, din id-Direttiva ma tmurx lil hinn minn dak li huwa meħtieġ sabiex jinkiseb dak il-għan.

                  (6)

                  Id-Direttivi 2003/41/KE, 2009/65/KE u 2011/61/UE għandhom għalhekk jiġu emendati.

                  (7)

                  F’konformità mad-Dikjarazzjoni Politika Konġunta tal-Istati Membri u l-Kummissjoni dwar dokumenti (8) ta’ spjegazzjoni tat-28 ta’ Settembru 2011, l-Istati Membri impenjaw ruħhom li jakkumpanjaw, f’każijiet fejn dan ikun iġġustifikat, in-notifika tal-miżuri ta’ traspożizzjoni tagħhom b’dokument wieħed jew aktar fejn tiġi spjegata r-relazzjoni bejn il-komponenti ta’ direttiva u l-partijiet korrispondenti tal-istrumenti ta’ traspożizzjoni nazzjonali. Fir-rigward ta’ din id-Direttiva, il-leġislatur iqis li t-trasmissjoni ta’ dawn id-dokumenti hija ġustifikata,

            ADOTTAW DIN ID-DIRETTIVA:
      Artikolu 1
      Emenda għad-Direttiva 2003/41/KE
      Fl-Artikolu 18 tad-Direttiva 2003/41/KE jiddaħħal il-paragrafu li ġej:

         “1a.   Filwaqt li jqisu n-natura, id-daqs u l-kumplessità tal-attivitajiet ta’ istituzzjonijiet taħt superviżjoni, l-Istati Membri għandhom jiżguraw li l-awtoritajiet kompetentijimmonitorjaw l-adegwatezza tal-proċessi ta’ valutazzjoni tal-kreditu tal-istituzzjonijiet, jivvalutaw l-użu ta’ referenzi għall-gradazzjoni tal-kreditu maħruġa mill-aġenziji li jiggradaw il-kreditu kif definiti fl-Artikolu 3(1)(b) tar-Regolament (KE) Nru 1060/2009 tal-Parlament Ewropew u tal-Kunsill tas-16 ta’ Settembru 2009 dwar aġenziji li jiggradaw il-kreditu (*), fil-politika ta’ investiment tagħhom u, fejn ikun xieraq, jinkoraġġixxu l-mitigazzjoni tal-impatt ta’ referenzi bħal dawn, bil-ħsieb li titnaqqas id-dipendenza esklużiva u mekkanistika fuq tali gradazzjonijiet tal-kreditu.

      Artikolu 2
      Emendi għad-Direttiva 2009/65/KE
      L-Artikolu 51 tad-Direttiva 2009/65/KE huwa emendat kif ġej:

                  (1)

                  fil-paragrafu 1, l-ewwel subparagrafu jinbidel b’li ġej:
                  “1.   Il-kumpaniji ta’ ġestjoni jew ta’ investiment għandhom japplikaw proċess ta’ ġestjoni tar-riskji li jippermettilhom jimmonitorjaw u jkejlu fi kwalunkwe ħin ir-riskju tal-pożizzjonijiet u l-kontribut tagħhom għall-profil ta’ riskju globali tal-portafoll ta’ UCITS. B’mod partikolari, huma ma għandhomx jiddependu esklużivament jew mekkanistikament fuq gradazzjonijiet tal-kreditu maħruġa mill-aġenziji li jiggradaw il-kreditu kif definiti fl- Artikolu 3(1)(b) tar-Regolament (KE) Nru 1060/2009 tal-Parlament Ewropew u tal-Kunsill tas-16 ta’ Settembru 2009 dwar aġenziji li jiggradaw il-kreditu (**), għall-valutazzjoni tal-affidabbiltà kreditizja tal-assi tal-UCITS.;

                     (**)  ĠU L 302, 17.11.2009, p. 1.”;"

                  (2)

                  jiddaħħal il-paragrafu li ġej:
                  “3a.   Filwaqt li jqisu n-natura, id-daqs u l-kumplessità tal-attivitajiet tal-UCITS, l-awtoritajiet kompetenti,għandhom jimmonitorjaw l-adegwatezza tal-proċessi ta’ valutazzjoni tal-kreditu tal-kumpaniji ta’ ġestjoni jew investiment, jivvalutaw l-użu tar-referenzi għall-gradazzjonijiet tal-kreditu, kif imsemmi fl-ewwel subparagrafu tal-paragrafu 1, fil-politika ta’ investiment tal-UCITS u, fejn ikun xieraq, jinkoraġġixxu l-mitigazzjoni tal-impatt ta’ referenzi bħal dawn, bil-ħsieb li titnaqqas id-dipendenza esklużiva u mekkanistika fuq tali gradazzjonijiet tal-kreditu.”;

                  (3)

                  il-paragrafu 4 huwa emendat kif ġej:

                              (a)

                              il-punt (a) jinbidel b’li ġej:

                                          “(a)

                                          kriterji għall-valutazzjoni tal-adegwatezza tal-proċess ta’ ġestjoni tar-riskji applikat mill-kumpanija ta’ ġestjoni jew investiment skont l-ewwel subparagrafu tal-paragrafu 1;”;

                              (b)

                              jiżdied is-subparagrafu li ġej:
                              “Il-kriterji msemmija fil-punt (a) tal-ewwel subparagrafu għandhom jiżguraw li l-kumpanija ta’ ġestjoni jew investiment tkun prevenuta milli tiddependi esklużivament jew mekkanistikament fuq gradazzjonijiet tal-kreditu, kif imsemmi fl-ewwel subparagrafu tal-paragrafu 1, għall-valutazzjoni tal-affidabbiltà kreditizja tal-assi tal-UCITS.”.

            Artikolu 3
      Emendi għad-Direttiva 2011/61/UE
      L-Artikolu 15 tad-Direttiva 2011/61/UE huwa emendat kif ġej:

                  (1)

                  fil-paragrafu 2, l-ewwel subparagrafu jinbidel b’li ġej:
                  “2.   L-AIFMs għandhom jimplimentaw sistemi adegwati ta’ ġestjoni tar-riskji sabiex jidentifikaw, ikejlu, jiġġestixxu u jimmonitorjaw kif xieraq ir-riskji kollha rilevanti għal kull strateġija ta’ investiment tal-AIF u li għalihom huwa jew jista’ jkun espost kull AIF. B’mod partikolari, l-AIFMs ma għandhomx jiddependu esklużivament jew mekkanistikament fuq gradazzjonijiet tal-kreditu maħruġa mill-aġenziji li jiggradaw il-kreditu kif definiti fl- Artikolu 3(1)(b) tar-Regolament (KE) Nru 1060/2009 tal-Parlament Ewropew u tal-Kunsill tas-16 ta’ Settembru 2009 dwar aġenziji li jiggradaw il-kreditu (***), għall-valutazzjoni tal-affidabbiltà kreditizja tal-assi tal-AIFs.

                     (***)  ĠU L 302, 17.11.2009, p. 1.”;"

                  (2)

                  jiddaħħal il-paragrafu li ġej:
                  ‘3a.   Filwaqt li jqisu n-natura, id-daqs u l-kumplessità tal-attivitajiet tal-AIFs, l-awtoritajiet kompetenti għandhom jimmonitorjaw l-adegwatezza tal-proċessi ta’ valutazzjoni tal-keditu tal-AIFMs, jivvalutaw l-użu tar-referenzi għall-gradazzjonijiet tal-kreditu, kif imsemmi fl-ewwel subparagrafu tal-paragrafu 2, fil-politika ta’ investiment tal-AIFs u, fejn ikun xieraq, jinkoraġġixxu l-mitigazzjoni tal-impatt ta’ referenzi bħal dawn, bil-ħsieb li titnaqqas id-dipendenza esklużiva u mekkanistika fuq tali gradazzjonijiet tal-kreditu.”;

                  (3)

                  fil-paragrafu 5 jiżdied is-subparagrafu li ġej:
                  “Il-miżuri li jispeċifikaw is-sistemi ta’ ġestjoni tar-riskji msemmija fil-punt (a) tal-ewwel subparagrafu għandhom jiżguraw l-prevenzjoni tal-AIFMs milli jiddependu esklużivament jew mekkanistikament fuq gradazzjonijiet tal-kreditu, kif imsemmi fl-ewwel subparagrafu tal-paragrafu 2, għall-valutazzjoni tal-affidabbiltà kreditizja tal-assi tal-AIFs.”.

            Artikolu 4
      Traspożizzjoni
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sal-21 ta’ Diċembru 2014. Huma għandhom minnufih jinformaw lill-Kummissjoni dwarhom.
      Meta l-Istati Membri jadottaw dawk il-miżuri, huma għandhom jinkludu referenza għal din id-Direttiva jew għandhom ikunu akkumpanjati minn tali referenza mal-pubblikazzjoni uffiċjali tagħhom. Il-metodi kif issir tali referenza għandhom jiġu stabbiliti mill-Istati Membri.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 5
      Dħul fis-seħħ
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 6
      Indirizzati
      Din id-Direttiva hija indirizzata lill-Istati Membri.

         Magħmul fi Strasburgu, il-21 ta’ Mejju 2013.

               Għall-Parlament Ewropew

               Il-President

            M. SCHULZ

               Għall-Kunsill

               Il-President

            L. CREIGHTON

         (1)  ĠU C 167, 13.6.2012, p. 2.

         (2)  ĠU C 229, 31.7.2012, p. 64.

         (3)  Pożizzjoni tal-Parlament Ewropew tas-16 ta’ Jannar 2013 (għadha mhijiex ippubblikata fil-Ġurnal Uffiċjali) u Deċiżjoni tal-Kunsill tat-13 ta’ Mejju 2013.

         (4)  ĠU L 235, 23.9.2003, p. 10.

         (5)  ĠU L 302, 17.11.2009, p. 32.

         (6)  ĠU L 174, 1.7.2011, p. 1.

         (7)  ĠU L 302, 17.11.2009, p. 1.

         (8)  ĠU C 369, 17.12.2011, p. 14


title: Id-Direttiva tal-Kummissjoni 1999/21/KE tal-25 ta' Marzu 1999 dwar l-ikel dietetiku għal skopijiet mediċi speċjali (Test b'rilevanza għaż-ŻEE)

text:
Avviż Legali Importanti

|

31999L0021

Official Journal L 091 , 07/04/1999 P. 0029 - 0036

		Id-Direttiva tal-Kummissjoni 1999/21/KEtal-25 ta' Marzu 1999dwar l-ikel dietetiku għal skopijiet mediċi speċjali(Test b'rilevanza għaż-ŻEE)IL-KUMMISSJONI Tal- KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/398/KEE tat-3 ta' Mejju 1989 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-oġġetti ta' l-ikel maħsuba għall-użu ta' nutriment partikolari [1], emendata bid-Direttiva 96/34/KE tal-Parlament Ewropew u tal-Kunsill [2], u b'mod partikolari l-Artikolu 4(1) tagħha,Wara li kkonsultat lill-Kumitat Xjentifiku ta' l-Ikel,(1) Billi l-ikel dietetiku għal skopijiet mediċi speċjali huwa maħsub biex jissodisfa l-ħtiġiet partikolari tan-nutriment tal-persuni milquta minn, jew malnutriti minħabba, mard speċifiku, disturb, jew kondizzjoni medika; billi għal din ir-raġuni għandu jintuża taħt is-sorveljanza medika li tista' tiġi applikata bl-għajnuna ta' professjonisti mediċi kompetenti oħra;(2) Billi dawn l-oggetti ta' l-ikel huma numerużi u l-kompożizzjoni tagħhom tista' tvarja b'mod sostanzjali skond il-marda, id-disturb jew il-kondizzjoni medika specifici tal-pazjenti li għalihom huma maħsubin, skond kemm għandhom età l-pazjenti u skond il-post fejn jirċievu l-kura, skond jekk l-ikel huwiex maħsub bħala l-uniku sors ta' nutriment, u possibilment skond fatturi oħra;(3) Billi, minħabba d-diversità kbira ta' dan l-ikel u billi l-għerf xjentifiku li fuqu l-ikel huwa msejjes qiegħed kull ma jmur jiżviluppa, mhux approprjat li jiġu stabbiliti regoli ddettaljati dwar il-kompożizzjoni tiegħu;(4) Billi, madankollu, ċerti regoli bażiċi li jirrigwardjaw il-kontenut tal-vitamini u tas-sustanzi minerali jistgħu jiġu stabbiliti għal dawk il-prodotti li huma kkunsidrati kompleti biżżejjed fin-nutrijenti tagħhom biex ikopru l-ħtiġiet partikolari tan-nutriment ta' min ikun se jużahom; billi regoli bħal dawn għall-ikel li hu nieqes min-nutrienti jistgħu jsiru biss għall-livelli massimi ta' dawn is-sustanzi kif approprjat;(5) Billi din id-Direttiva tirrifletti l-għerf korrenti dwar dawn il-prodotti; billi kull modifika biex jiġu kkunsidrati l-innovazzjonijiet imsejsa fuq il-progress xjentifiku u tekniku trid tiġi deċiża skond il-proċedura stabbilita fl-Artikolu 13 tad-Direttiva 89/398/KEE;(6) Billi skond l-Artikolu 4(2) tad-Direttiva 89/398/KEE, id-dispożizzjonijiet li għandhom x'jaqsmu mas-sustanzi bi skopijiet speċifiċi tan-nutriment li jintużaw fil-fabbrikazzjoni ta' l-ikel għal skopijiet mediċi speċjali għandhom jiġu stabbiliti fid-direttiva separata tal-Kummissjoni;(7) Billi skond l-Artikolu 7 tad-Direttiva 89/398/KEE, il-prodotti koperti b' din id-Direttiva huma bla ħsara għar-regoli ġenerali stabbiliti fid-Direttiva tal-Kunsill 79/112/KEE tat-18 ta' Diċembru 1978 dwar it-tqarrib lejn xulxin tal-liġijiet ta' l-Istati Membri li għandhom x'jaqsmu mat-tikkettjar, il-preżentazzjoni u r-reklamar ta' l-oġġetti ta' l-ikel [3], l-aħħar emendata bid-Direttiva tal-Kummissjoni 1999/10/KE [4]; billi d-Direttiva preżenti tadotta u tespandi ż-żidiet u l-eċċezzjonijiet għal dawn ir-regoli ġenerali, fejn approprjat;(8) Billi, b'mod partikolari, minħabba n-natura u d-destinazzjoni ta' l-ikel dietetiku għal skopijiet mediċi speċjali, hemm bżonn li jiġi pprovvdut it-tagħrif li jirrigwardja l-valur ta' l-enerġija u n-nutrijenti prinċipali li jinsabu f'dan l-ikel;(9) Billi, minħabba n-natura partikolari ta' l-ikel dietetiku għal skopijiet mediċi speċjali, għandu jkun hemm meżżi oħra barra dawk li soltu jkollhom għad-dispożizzjoni tagħhom il-korpi li jimmonitorjaw, sabiex jiġi ffaċilitat iċ-ċekkjar effiċjenti ta' dawn il-prodotti;(10) Billi, skond il-prinċipju tal-proporzjonalità huwa meħtieġ u approprjat, sabiex tintlaħaq il-mira bażika tat-tqarrib lejn xulxin tal-liġijiet ta' l-Istati Membri li għandhom x'jaqsmu ma' l-oġġetti ta' l-ikel li huma maħsubin għall-użu ta' nutriment partikolari, li jintagħmlu regoli dwar l-ikel għal skopijiet mediċi speċjali; billi din id-Direttiva tipprovdi biss dak li huwa meħtieġ biex jintlaħqu l-miri segwiti skond it-tielet paragrafu ta' l-Artikolu 3b tat-Trattat;(11) Billi l-miżuri pprovvduti f'din id-Direttiva huma skond l-opinjoni tal-Kumitat Permanenti ta' l-oġġetti ta' l-ikel,ADOTTAT DIN ID-DIRETTIVA:Artikolu 11. Din id-Direttiva hija Direttiva speċifika skond it-tifsira ta' l-Artikolu 4(1) tad-Direttiva 89/398/KEE u tistabbilixxi l-ħtiġiet tal-kompożizzjoni u t-tikketjar ta' l-ikel dietetiku għal skopijiet mediċi speċjali definiti fil-paragrafu 2 u ppreżentati ta' hekk.2. Għall-għanijiet ta' din id-Direttiva:(a) "trabi" tfisser tfal taħt it-12-il xahar;(b) "ikel dietetiku għal skopijiet mediċi speċjali" ifisser kategorija ta' ikel maħsub għall-użu ta' nutriment partikolari pproċessat b'mod speċjali jew ifformolat u maħsub għal-management tad-dieta tal-pazjenti u li għandu jiġi użat taħt is-sorveljanza medika. Dan hu maħsub sabiex jitma' b'mod esklussiv jew parzjali lill-pazjenti b'kapaċita limitata, dgħajfa jew iddisturbata għalbiex jieklu, jiddiġerixxu, jassorbu, jimmetaboliżżaw jew ineħħu oġġetti ordinarji ta' l-ikel jew ċerti nutrijenti li jkunu fihom, jew metaboliti, jew bi ħtiġiet nutrijenti stabbiliti medikament, li l-management tad-dieta tagħhom ma tistax tinkiseb biss bil-modifika tad-dieta normali, b'ikel ieħor għall-użu nutrittiv partikolari, jew bl-għaqda tat-tnejn.3. L-ikel dietetiku għal skopijiet mediċi speċjali huwa kklassifikat f'dawn it-tliet kategoriji:(a) l-ikel mimli bin-nutrimenti b'formolazzjoni standard tan-nutrijenti li, użat skond l-istruzzjonijiet tal-fabbrikant, jista' jikkostitwixxi s-sors waħdieni tan-nutriment għall-persuni li għalihom hu maħsub;(b) l-ikel mimli bin-nutrimenti bil-formulazzjoni tan-nutrijenti adattata għall-marda, id-disturb jew il-kondizzjoni medika speċifiċi, li wżat skond l-istruzzjonijiet tal-fabbrikant, jista' jkun is-sors waħdieni tan-nutriment għall-persuni li għalihom huwa maħsub;(ċ) l-ikel li huwa nieqes min-nutrijenti u bil-formulazzjoni standard jew bil-formulazzjoni tan-nutrijenti adattata għall-marda, id-disturb jew il-kondizzjoni medika speċifiċi li mhux adattat biex ikun is-sors waħdieni tan-nutriment,L-ikel riferit fil-punti (b) u (ċ) jista' jiġi wżat ukoll bħala sostituzzjoni parzjali jew bħala suppliment għad-dieta tal-pazjent.Artikolu 2L-Istati Membri għandhom jiżguraw illi l-ikel tad-dieta għal skopijiet mediċi speċjali jista' jiġi mqiegħed fis-suq fil-Kommunità biss jekk iħares ir-regoli stabbiliti f'din id-Direttiva.Artikolu 3Il-formolazzjoni ta' l-ikel dietetiku għal skopijiet mediċi speċjali għandha tkun imsejsa fuq prinċipji mediċi u nutrimentali sodi. L-użu tiegħu, skond l-istruzzjonijiet tal-fabbrikant, għandu jkun fis-sigurtà u ta' benefiċċju u effettiv sabiex jissodisfa l-ħtiġiet tan-nutriment partikolari tal-persuni li għalihom huwa maħsub, kif muri mill-informazzjoni xjentifika aċċettata b'mod ġenerali.Għandu iħares il-kriterji tal- kompożizzjoni speċifikati fl-Anness.Artikolu 41. L-isem li bih jinbigħ l-ikel tad-dieta għal skopijiet mediċi speċjali għandu jkun rispettivament:- bl-Ispanjol:"Alimento dietético para usos médicos especiales"- bid-Daniż:"Levnedsmiddel/Levnedsmidler til særlige medicinske formål"- bil-Ġermaniż:"Diätetisches/Diätetische Lebensmittel für besondere medizinische Zwecke (Bilanzierte Diäten)"- bil-Grieg:"Διαιτητικά τρόφιμα για ειδικούς ιατρικούς σκοπούς"- bl-Ingliż:"Food(s) for special medical purposes"- bil-Franċiż:"Aliment(s) diététique(s) destiné(s) à des fins médicales spéciales"- bit-Taljan:"Alimento dietetico destinato a fini medici speciali"- bl-Olandiż:"Dieetvoeding voor medisch gebruik"- bil-Portugiż:"Produto dietético de use clínico"- bil-Finlandiż:"Kliininen ravintovalmiste/kliinisiä ravintovalmisteita"- bl-Isvediż:"Livsmedel för speciella medicinska ändamål"2. It-tikkettjar għandu jkollu, barra mid-dettalji pprovvduti fl-Artikolu 3 tad-Direttiva 79/112/KEE, il-partikolaritajiet mandatorji li ġejjin:(a) il-valur ta' l- enerġija disponibbli espress f'kJ u kcal, u l-kontenut tal-proteini, il-karboidrati u x-xaħam, espressi fl-għamla numerika, għal kull 100 g jew kull 100ml tal-prodott kif mibjugħ, u fejn approprjat għal kull 100 g jew kull 100 ml tal-prodott lest għall-użu skond l-istruzzjonijiet tal-fabbrikant. Dan it-tagħrif jista' barra minn hekk jingħata għal kull porzjon individwali kkwantifikat fuq it-tikketta jew ma' kull porzjon, sakemm jiġi ddikjarat in-numru tal-porzjonijiet li jkun fih il-pakkett;(b) il-kwantità medja ta' kull sustanza minerali u ta' kull vitamina msemmija fl-Anness preżenti fil-prodott, espressi fl-għamla numerika għal kull 100 g jew kull 100 ml tal-prodott kif mibjugħ, u fejn approprjat għal kull 100 g jew kull 100 ml tal-prodott lest għall-użu skond l-istruzzjonijiet tal-fabbrikant. Dan it-tagħrif jista' barra minn hekk jingħata għal kull porzjon individwali kif kkwantifikat fuq it-tikketta jew għal kull porzjon, sakemm jigi ddikjarat n-numru tal-porzjonijiet li jkun fih il-pakkett;(ċ) b' mod selettiv il-kontenut tal-komponenti tal-proteini, tal-karboidrati u tax-xaħam u/jew tan-nutrijenti l-oħra u l-komponenti tagħhom li d-dikjarazzjoni tagħhom tkun meħtieġa għall-użu approprjat tal-prodott, mogħti f'espressjoni numerika għal kull 100 g jew kull 100 ml tal-prodott kif mibjugħ u fejn approprjat għal kull 100 g jew għal kull 100 ml tal-prodott lest għall-użu skond l-istruzzjonijiet tal-fabbrikant. Dan it-tagħrif jista' barra minn hekk jingħata għal kull porzjon individwali kkwantifikat fuq it-tikketta jew għal kull porzjon, sakemm jigi ddikjarat in-numru tal-porzjonijiet li jkun fih il-pakkett;(d) tagħrif dwar l-osmolalità jew l-osmolarità tal-prodott meta approprjat;(e) tagħrif dwar l-oriġini u n-natura tal-proteina u/jew l-idrolisati tal-proteina li jkun fih il-prodott.3. It-tikkettjar għandu jkollu wkoll dawn il-partikolaritajiet mandatorji, preċeduti mill-kliem "avviż importanti" jew l-ekwivalenti tiegħu:(a) dikjarazzjoni illi l-prodott għandu jiġi użat taħt is-superviżjoni medika;(b) dikjarazzjoni dwar jekk il-prodott huwiex adattat għall-użu bħala s-sors waħdieni tan-nutriment;(ċ) dikjarazzjoni li l-prodott huwa maħsub għal grupp ta' età speċifika, kif approprjat;(d) meta approprjat dikjarazzjoni li l-prodott jista' jkun ta' riskju għas-saħħa meta jiġi kkunsmat minn persuni li m'għandhomx il-mard, id-disturbi jew il-kondizzjonijiet mediċi li għalihom huwa maħsub il-prodott.4. It-tikkettjar għandu jinkludi wkoll:(a) id-dikjarazzjoni "Għall-management tad-dieta ta'…" fejn il-vojt ikun mimli bil-mard, id-disturbi jew il-kondizzjonijiet mediċi li għalihom huwa maħsub il-prodott;(b) meta approprjat dikjarazzjoni li tirrigwardja l-prekawzzjonijiet u l-kontra-indikazzjonijiet adegwati;(ċ) deskrizzjoni tal-kwalitajiet u/jew karatteristiċi li jagħmlu l-prodott b'mod partikolari utli, skond il-każ, fejn għandu x'jaqsam man-nutrijenti li jkunu ġew miżjuda, imnaqqsa, eliminati jew immodifikati b' xi mod ieħor u r-raġunament wara l-użu tal-prodott;(d) fejn approprjat twissija li l-prodott mhuwiex għall-użu parenterali.5. It-tikkettjar għandu jkollu l-istruzzjonijiet għall-preparazzjoni approprjata, l-użu u l-post fejn jinħażen il-prodott wara l-ftuħ tar-reċipjent, kif approprjat.Artikolu 51. Biex jiffaċilita l-monitorjaġġ effiċjenti uffiċjali ta'l-ikel tad-dieta għal skopijiet mediċi speċifiċi, meta l-prodott jitqiegħed fis-suq, il-fabbrikant, jew meta l-prodott jiġi ffabrikat f'pajjiż ieħor, l-importatur, għandu jinnotifika lill-awtoritajiet kompetenti ta' l-Istati Membri fejn il-prodott jiġi mqiegħed fis-suq billi jintbagħat mudell tat-tikketta użata għall-prodott. L-Istati Membri jistgħu ma jinponux din l-obligazzjoni jekk ikunu kapaċi juru li n-notifikazzjoni mhix neċessarja ghall-monitorjaġġ ta' dawn il-prodotti b'mod effiċjenti fit-territorju tagħhom.2. L-awtoritajiet kompetenti skond it-tifsira ta' dan l-Artikolu huma dawk riferiti fl-Artikolu 9(4) tad-Direttiva 89/398/KEE.Artikolu 6L-Istati membri ghandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva mhux aktar tard mit-30 ta' April 2000. Huma għandhom minnufih jinfurmaw lill-Kummissjoni b'dan.Dawn il-liġijiet, regolamenti, u dispożizzjonijiet amministrattivi għandhom jiġu applikati hekk illi:- jippermettu l-kummerċ tal-prodotti li jħarsu din id-Direttiva mill-1 ta' Mejju 2000,- jipprojbixxu l-kummerċ tal-prodotti li ma jikkonformawx ma' din id-Direttiva mill-1 ta' Novembru 2000.Meta l-Istati Membri jadottaw dawn id-dispożizzjonijiet, dawn għandhom jagħmlu referenza għal din id-Direttiva jew ikunu akkumpanjati b'din ir-referenza meta dawn jiġu ppubblikati b'mod uffiċjali. Il-proċedura għal din ir-referenza għandha tiġi adottati mill-Istati Membri.Artikolu 7Din id-Direttiva għandha tidħol fis-seħħ fl-għoxrin jum wara li tiġi ppubblikata fil-Ġurnal Uffiċjali tal-Komunitajiet Ewropej.Artikolu 8Din id-Direttiva hija indirizzata lill-Istati Membri.Magħmula fi Brussel, fil-25ta' Marzu 1999.Għall-KummissjoniMartin BangemannMembru tal-Kummissjoni[1] ĠU L 186, tat-30.6.1989, p. 27.[2] ĠU L 48, tad-19.2.1997, p. 20.[3] ĠU L 33, tat-8.2.1979, p. 1.[4] ĠU L 69, tas-16.3.1999, p. 22.--------------------------------------------------L-ANNESSIL-KOMPOŻIZZJONI ESSENZJALI TA' L-IKEL GĦALL-ISKOPIJIET MEDIĊI SPECJALIL-speċifikazzjonijiet jirreferu għall-prodotti lesti għall-użu, imqiegħda fis-suq, jew ikkostitwiti mill-ġdid skond l-istruzzjonijiet mogħtija mill-fabbrikant.1. Il-prodotti riferiti fl-Artikolu 1(3)(a) maħsuba b'mod speċifiku għat-trabi għandu ikollhom fihom il vitamini u s-sustanzi minerali speċifikati fit-Tabella l.2. Il-prodotti riferiti fl-Artikolu 1(3)(b) maħsuba b'mod speċifiku għat-trabi għandu ikollhom fihom il-vitamini u s-sustanzi minerali speċifikati fit-Tabella 1, mingħajr preġudizzju għall-modifiki f'wieħed jew aktar minn dawn in-nutrijenti magħmula neċessarji mill-użu li għalih huwa maħsub il-prodott.3. Il-livelli massimi tal-vitamini u s-sustanzi minerali preżenti fil-prodotti riferiti fl-Artikolu 1(3)(b) maħsuba b'mod speċifiku għat-trabi ma għandhomx ikunu ogħla minn dawk speċifikati fit-Tabella 1, mingħajr preġudizzju għall-modifiki f'wieħed jew aktar minn dawn in-nutrijenti magħmula meħtieġa mill-użu li għalih huwa maħsub il-prodott.4. Fejn dan ma jmurx kontra l-ħtiġiet iddettati mill-użu maħsub, l-ikel għal skopijiet mediċi speċjali maħsuba b'mod speċifiku għat-trabi għandu jħares id-dispożizzjonijiet li għandhom x'jaqsmu man-nutrijenti l-oħra li japplikaw għall-formuli għat-trabi u formuli ta' prossegwiment, skond kif ikun il-każ, stabbiliti fid-Diretttiva 91/321/KEE u l-modifiki sossegwenti tagħha.5. Il-prodotti riferiti fl-Artikolu 1(3)(a), għajr dawk maħsuba b'mod speċifiku għat-trabi għandu ikun fihom il- vitamini u s-sustanzi minerali speċifikati fit-Tabella 2.6. Il-prodotti riferiti fl-Artikolu 1(3)(b) għajr dawk maħsuba b'mod speċifiku għat-trabi għandu ikollhom fihom il-vitamini u s-sustanzi minerali speċifikati fit-Tabella 2, mingħajr preġudizzju għall-modifiki f'wieħed jew aktar minn dawn in-nutrijenti magħmula meħtieġa mill-użu li għalih huwa maħsub il-prodott.7. Il-livelli massimi tal-vitamini u s-sustanzi minerali preżenti fil-prodotti riferiti fl-Artikolu 1(3)(ċ) għajr dawk maħsuba b'mod speċifiku għat-trabi ma għandhomx ikunu ogħla minn dawk speċifikati fit-Tabella 2, mingħajr preġudizzju għall-modifiki f'wieħed jew aktar minn dawn in-nutrijenti magħmula meħtieġa mill-użu li għalih huwa maħsub il-prodott.TABELLA 1Il-valuri tal-vitamini, il-minerali u l-elementi traċċi fl-ikel li hu komplet fin-nutrijenti maħsub għall-użu mit-trabiVitamini:| Kull 100 kj | Kull 100 kcal || Minimu | Massimu | Minimu | Massimu |Vitamina A (μg ER) | 14 | 43 | 60 | 180 |Vitamina D (μg) | 0,25 | 0,75 | 1 | 3 |Il-Vitamina K (μg) | 1 | 5 | 4 | 20 |Il-Vitamina C (mg) | 1,9 | 6 | 8 | 25 |It-Tijamina (mg) | 0,01 | 0,075 | 0,04 | 0,3 |Ir-Riboflavin (mg) | 0,014 | 0,1 | 0,06 | 0,45 |Il-Vitamina B6 (mg) | 0,009 | 0,075 | 0,035 | 0,3 |Minerali:| Kull 100 kj | Kull 100 kcal || Minimu | Massimu | Minimu | Massimu |Is-Sodju (mg) | 5 | 14 | 20 | 60 |Il-Klorur (mg) | 12 | 29 | 50 | 125 |Il-Potassju (mg) | 15 | 35 | 60 | 145 |Il-Kalċju (mg) | 12 | 60 | 50 | 250 |Il-Fosfru (mg) | 6 | 22 | 25 | 90 |Il-Manjesju (mg) | 1,2 | 3,6 | 5 | 15 |Il-Ħadid (mg) | 0,12 | 0,5 | 0,5 | 2 |Iż-Żingu (mg) | 0,12 | 0,6 | 0,5 | 2,4 |Ir-Ram m (μg) | 4,8 | 29 | 20 | 120 |Il-Jodju (μg) | 1,2 | 8,4 | 5 | 35 |Is-Silenju (μg) | 0,25 | 0,7 | 1 | 3 |Il-Manganiż (mg) | 0,012 | 0,05 | 0,05 | 0,2 |Il-Kromju (μg) | — | 2,5 | — | 10 |Il-Molibdenu (μg) | — | 2,5 | — | 10 |Il-Fluworidu (mg) | — | 0,05 | — | 0,2 || Kull 100 kj | Kull 100 kcal || Minimu | Minimu | Minimu | Massimu |Vitamina A (μg ER) | 8,4 | 43 | 35 | 180 |Vitamina D (μg) | 0,12 | 0,65/0,75 | 0,5 | 2,5/3 |Il-Vitamina K (μg) | 0,8 5 | 5 | 3,5 | 20 |Il-Vitamina C (mg) | 0,54 | 5,25 | 2,25 | 22 |It-Tijamina (mg) | 0,015 | 0,12 | 0,06 | 0,5 |Ir-Riboflavin (mg) | 0,02 | 0,12 | 0,08 | 0,5 |Il-Vitamina B6 (mg) | 0,02 | 0,12 | 0,08 | 0,5 |In-Nijaċina (mg NE) | 0,22 | 0,75 | 0,9 | 3 |L-Aċidu Foliku (μg) | 2,5 | 12,5 | 10 | 50 |Il-Vitamina B12 (μg) | 0,017 | 0,17 | 0,07 | 0,7 |L-Aċidu Pantoteniku mg) | 0,035 | 0,35 | 0,15 | 1,5 |Il-Bijotina (μg) | 0,18 | 1,8 | 0,75 | 7,5 |Il-Vitamina E (mg α-TE) | 0,5/g aċidi grassi mhux polisaturati espressi bħala aċidu linolejku, iżda fl-ebda każ inqas minn 0,1 mg għal kull 100 kj dsponibbli | 0,75 | 0,5/g acidi grassi mhux polisaturati espressi bħala aċidu linolejku, iżda fl-ebda każ inqas minn 0,5 mg għal kull 100 kj disponibbli | 3 || Kull 100 kj | Kull 100 kcal || Minimu | Massimu | Minimu | Massimu |Is-Sodju (mg) | 7,2 | 42 | 30 | 175 |Il-Klorur (mg) | 7,2 | 42 | 30 | 175 |Il-Potassju (mg) | 19 | 70 | 80 | 295 |Il-Kalċju (mg) | 8,4/12 | 42/60 | 35/50 | 175/250 |Il-Fosfru (mg) (i) | 7,2 | 19 | 30 | 80 |Il-Manjesju (mg) | 1,8 | 6 | 7,5 | 25 |Il-Ħadid (mg) | 0,12 | 0,5 | 0,5 | 2 |Iż-Żingu (mg) | 0,12 | 0,36 | 0,5 | 1,5 |Ir-Ram (μg) | 15 | 125 | 60 | 500 |Il-Jodju (μg) | 1,55 | 8,4 | 6,5 | 35 |--------------------------------------------------


title: Id-Direttiva tal-Kummissjoni tat-22 ta’ Ġunju 1988 li taddatta għad-Direttiva tal-Kunsill 79/622/KEE tal-progress tekniku dwar l-approssimazzjoni tal-liġijiet ta’ l-Istati Membri dwar l-istrutturi ta’ protezzjoni kontra l-qlib tat-tratturi bir-roti għall-agrikoltura jew għall-forestrija (testjar statiku)

text:
Avviż Legali Importanti

|

31988L0413

Official Journal L 200 , 26/07/1988 P. 0032 - 0033 Finnish special edition: Chapter 13 Volume 17 P. 0106  Swedish special edition: Chapter 13 Volume 17 P. 0106

		Id-Direttiva tal-Kummissjonitat-22 ta’ Ġunju 1988li taddatta għad-Direttiva tal-Kunsill 79/622/KEE tal-progress tekniku dwar l-approssimazzjoni tal-liġijiet ta’ l-Istati Membri dwar l-istrutturi ta’ protezzjoni kontra l-qlib tat-tratturi bir-roti għall-agrikoltura jew għall-forestrija (testjar statiku)(88/413/KEE)IL-KUMMISSJONI TAL-KOMUNITÀ EWROPEA,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 74/150/KEE ta’ l-4 ta’ Marzu 1974 dwar l-approssimazzjoni tal-liġijiet ta’ l-Istati Membri dwar l-approvazzjoni tat-tip ta’ tratturi bir-roti għall-agrikoltura jew għall-forestrija [1], kif emendata l-aħħar mid-Direttiva 88/297/KEE [2], u b’mod partikolari Artikoli 11 tagħha,Billi, fid-dawl ta’ l-esperjenza miksuba, issa huwa possibbli li jsiru ċerti dispożizzjonijiet tad-Direttiva tal-Kunsill 79/622/KEE [3], kif emendata l-aħħar bid-Direttiva 87/354/KEE [4], iktar preċiżi u kompleti;Billi l-miżuri li hemm ipprovdut għalihom f’din id-Direttiva huma skond l-opinjoni tal-Kumitat ta’ l-Addattament tad-Direttivi tal-Progress Tekniku bl-iskop tat-tneħħija ta’ xkiel tekniku fis-suq tas-settur tat-trattur għall-agrikoltura jew għall-forestrija,ADOTTAT DIN ID-DIRETTIVA:Artikolu 1Anessi III u IV għad-Direttiva 79/622/KEE huma hawnhekk emendati skond l-Anness ta’ din id-Direttiva.Artikolu 21. Mill-1 ta’ Ottubru 1988 l-ebda Stat Membru ma jista’:- jirrifjuta, fir-rigward tat-tip ta’ trattur, li jagħti l-approvazzjoni ta’ tip KEE, li joħroġ id-dokument imsemmi f’Artikolu 10(1), l-aħħar inċiż tad-Direttiva 74/150/KEE, jew li jagħti l-approvazzjoni tat-tip nazzjonali; jew- jippjojbixxu d-dħul fis-servizz ta’ tratturi;jekk l-istrutturi ta’ protezzjoni kontra l-qlib fuq dawn it-tip ta’ tratturi jikkonformaw mad-dispożizzjonijiet ta’ din id-Direttiva;2. Mill-1 ta’ Ottubru 1989 l-Istati Membri:- ma għandhomx joħorġu d-dokument imsemmi f’Artikolu 10(1), l-aħħar inċiż tad-Direttiva 74/150/KEE fir-rigward tat-tip ta’ trattur li l-istrument ta’ protezzjoni kontra l-qlib ma jħarisx id-dispożizzjonijiet ta’ din id-Direttiva,- jistgħu jirrifjutaw li jagħtu l-approvazzjoni tat-tip nazzjonali fir-rigward ta’ tip ta’ trattur li l-istruttura ta’ protezzjoni kontra l-qlib ma tħarisx id-dispożizzjonijiet ta’ din id-Direttiva;Artikolu 3L-Istati Membri għandhom idaħħlu fis-seħħ id-dispożizzjonijiet meħtieġa sabiex jikkonformaw ma’ din id-Direttiva mhux aktar tard mit-30 ta’ Settembru 1988. Dawn għandhom jinfurmaw minnufih lill-Kummissjoni dwar dan.Artikolu 4Din id-Direttiva hija indirizzata lill-Istati Membri.Magħmula fi Brussel, fit-22 ta’ Ġunju 1988.Għall-KummissjoniCockfieldViċi-President[1] ĠU L 84, tat-28.3.1974, p. 10.[2] ĠU L 126, ta’ l-20.5.1988, p. 52.[3] ĠU L 179, tas-17.7.1979, p. 1.[4] ĠU L 192, tal-11.7.1987, p. 43.--------------------------------------------------ANNESSIl-kliem tal-punti 1.4 u 1.4.1 ta’ Anness III tad-Direttiva 79/622/KEE huma mibdula b’dawn li ġejjin:"1.4. Test ta’ tagħbija żejda (ara Figuri 4a, 4b u 4ċ f’Anness IV)1.4.1. It-test ta’ tagħbija żejda għandu jitwettaq jekk il-forza tonqos b’aktar mit-3 % waqt l-aħħar 5 % tad-deflessjoni miksuba, fejn l-enerġija meħtieġa tinxtorob mill-istruttura (ara Figura 4b)".Il-kliem tan-nota f’qiegħ il-paġna 1.2 għall-Figura 4ċ ta’ Anness IV tad-Direttiva 79/622/KEE huma mibdula b’dawn li ġejjin: "jekk bF huwa inqas minn 0,97 F’, it-test tat-tagħbija żejda għandu jitwettaq".--------------------------------------------------


title: Id-Direttiva tal-Kummissjoni 2001/63/KE tas-17 ta' Awissu 2001 li taddatta għall-progress tekniku d-Direttiva 97/68/KE tal-Parlament Ewropew u tal-Kunsill dwar l-approssimazzjoni tal-liġijiet ta' l-Istati Membri fir-rigward tal-miżuri kontra l-emissjoni ta' inkwinanti ta' gass u partikulati minn magni tal-kombustjoni interna li għandhom jiġu installati f'makkinarju mobbli mhux tat-triq

text:
Avviż Legali Importanti

|

32001L0063

Official Journal L 227 , 23/08/2001 P. 0041 - 0043

		Id-Direttiva tal-Kummissjoni 2001/63/KEtas-17 ta' Awissu 2001li taddatta għall-progress tekniku d-Direttiva 97/68/KE tal-Parlament Ewropew u tal-Kunsill dwar l-approssimazzjoni tal-liġijiet ta' l-Istati Membri fir-rigward tal-miżuri kontra l-emissjoni ta' inkwinanti ta' gass u partikulati minn magni tal-kombustjoni interna li għandhom jiġu installati f'makkinarju mobbli mhux tat-triqIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva 97/68/KE tal-Parlament Ewropew u tal-Kunsill tas-16 ta' Diċembru 1997 dwar l-approssimazzjoni tal-liġijiet tal-Istati Membri li tirrigwardja l-miżuri kontra l-emissjoni ta' inkwinanti ta' gass u l-partikulati minn magni ta' compression ignition li għandhom jiġu installati f'makkinarju mobbli mhux tat-triq [1], u partikolarment l-Artikolu 14 tagħha,Billi:(1) Il-kamp ta' applikazzjoni tar-Regolament Nru 96 tal-Kummissjoni Ekonomika għall-Ewropa (ECE) dwar l-emissjonijiet minn magni compression ignition li għandhom ikunu insallati fuq tractors għall-agrikoltura u għall-foresterija ġie estiż sabiex ikopri wkoll tipi oħrajn ta' makkinarju mobbli mhux tat-triq.(2) Il-Komunità Ewropea hija parti kontraenti ta' l-imsemmi Regolament ECE.(3) Huwa meħtieġ li jkunu mqabbla l-ħtiġiet tekniċi f'dan ir-Regolament mal-ħtiġiet korrisspondenti fid-Direttiva 97/68/KE.(4) Il-miżuri li hemm disposizzjoni għalihom f’din id-Direttiva huma bi qbil ma’ l-opinjoni tal-Kumitat għall-Adattazzjoni tal-Progress Tekniku stabbilit bid-Direttiva tal-Kunsill 92/53/KEE [2].(5) Id-Direttiva 97/68/KE għandha tkun emendatat kif xieraq,ADOTTAT DIN ID-DIRETTIVA:Artikolu 1L-Annessi III u IV tad-Direttiva 97/68/KE huma b'dan emendati bi qbil mal-Annessi ta' din id-Direttiva.Artikolu 2Din id-Direttiva m'għandhiex tinvalida xi approvazzjoni mogħtija qabel id-data msemmija fl-Artikolu 3 permezz tad-Direttiva 97/68/KE u l-anqas ma tipprevjeni l-estenzjonijiet għal approvazzjonijiet bħal dawk permezz tat-termini tad-Direttiva li permezz tagħhom dawn kienu oriġinalment mogħtija.Artikolu 3L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma’ din id-Direttiva sat-30 ta' Ġunju 2002 l-aktar tard. Huma għandhom minnufih jinformaw lill-Kummissjoni b'dan.Meta l-Istati Membri jadottaw dawn id-disposizzjonijiet, dawn għandhom ikollhom referenza għal din id-Direttiva jew ikunu akkompanjati b'referenza bħal din fl-okkażżjoni tal-pubblikazzjoni uffiċjali tagħhom. L-Istati Membri għandhom jiddeterminaw kif referenza bħal din għandha ssir.Artikolu 4Din id-Direttiva għandha tidħol fis-seħħ fil-20 jum li jiġi wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fis-17 ta' Awissu 2001.Għall-KummissjoniMargot WallströmMembru tal-Kummissjoni[1] ĠU L 59, tas-27.2.1998, p. 1.[2] ĠU L 225, ta' l-10.8.1992, p. 1.--------------------------------------------------ANNESSEmendi għall-Annessi III u IV tad-Direttiva 97/68/KE1. L-Anness III huwa emendat kif ġej:(1)fil-paragrafu 2.2.2, il-formula għandha tkun mibdula b'dan li ġej:0,96 ≤ fa ≤ = 1,06(2) fl-Appendiċi 2, il-paragrafu 1.2.1, it-tielet inċiż "CO"għandu jkun mibdul bi "CO2";(3) fl-Appendiċi 2, il-paragrafu 1.9.2.2 huwa mibdul b'dan li ġej:"1.9.2.2. Verifika tat-tnaqqis ta' l-ilmaDin il-verifika tapplika biss għal kejl tal-konċentrazzjoni ta' gass imxarrab. Il-kalkolazzjoni tat-tnaqqis ta' l-ilma għandha tqis it-trattib tal-firxa tal-gass NO bil-fwar ta' l-ilma u l-iskalar tal-konċentrazzjoni tal-fwar ta' l-ilma tat-taħlita lejn dak mistenni matul it-testijiet. Il-firxa tal-gass NO li jkollha konċentrazzjoni ta' 80 sa 100 % ta' skala sħiħa fil-medda normali ta' l-operat tagħha għandha tkun mgħoddija bħala bżieżaq minn il-(H)CLD u il-valur NO irrekordjat bħala D. Il-gass NO għandu mbagħad ikun imbaqbaq minn ġo l-ilma f'temperatura tal-kamra u mgħoddi mill-(H)CLD u l-valur HO irrekordjat bħala C. It-temperatura ta' l-ilma għandha tkun iddeterminata u rrekordjata bħala F. Il-pressa tat-taħlita mimlija fil-fwar li tkun tikkorrespondi għat-temperatura ta' l-ilma fl-apparat li jagħmel il-bżieżaq (F) għandha tkun iddeterminata u rrekorjata bħala G. Il-konċentrazzjoni tal-fwar ta' l-ilma (fi %) tat-taħlita għandha tkun ikkalkolata kif ġej:+++++ TIFF +++++u rrekordjata bħala H. Il-mistennija firxa tal-gass NO imrattab f'konċentrazzjoni (fil-fwar ta' l-ilma) għandha tkun ikkalkolata kif ġej:+++++ TIFF +++++u rrekordjata bħala De. Għall-exhaust tad-diesel, il-konċentrazzjoni massima tal-fwar ta' l-ilma fl-exhaust (fi %) mistennija ma tul it-testijiet għandha tkun ikkalkolata, fuq l-ipoteżi tar-razzjon atomiku H/C tal-karburanti ta' 1,8 sa 1, mill-konċentrazzjoni massima CO2 fil-gass ta' l-exhaust jew mill-konċentrazzjoni tal-firxa tal-gass CO2 mhux imrattab (A, kif imkejjla fis-sezzjoni 1.9.2.1) kif ġej:Hm = 0,9 x Au rrekorjata bħala Hm.It-tnaqqis ta' l-ilma għandu jkun ikkalkolat kif ġej:+++++ TIFF +++++u m'għandux ikun akbar minn 3 % tal-iskala sħiħa.De : il-konċentrazzjoni mistennija tal-NO imrattba (ppm)C : il-konċentrazzjoni NO imrattba (ppm)Hm : il-konċentrazzjoni massima tal-fwar ta' l-ilma (%)H : il-konċentrazzjoni attwali tal-fwar ta' l-ilma (%)NB:Huwa mportanti li għal din il-verifika il-firxa tal-gass NO ikun fiha konċentrazzjoni minima tal-NO2, la darba t-telfin tal-NO2 fl-ilma ma jkunx ġie kkalkolat fil-kalkolazzjoni tat-tnaqqis."(4) fl-appendiċi 3, il-paragrafu 1.4.4, it-tieni formula għall-isfond tal-korrezzjoni għat-tnixxija tal-massa tal-partikulati minn filtru singolu hija mħassra u l-ewwel formula hija emendata kif ġej;+++++ TIFF +++++2. l-Anness IV huwa emendat kif ġej:(1)it-tabella, it-tieni kolonna, il-linja 17 (il-linja"Newtralizzazzjoni (aċidu qawwi) numru") hija mibdula b'dan li ġej:""Massimu 0,20 mg KOH/g"." |(2) In-nota 9, it-tieni sentenza hija mibdula b’'dan li ġej:"Għall-iskopijiet ta' l-approvazzjoni inizjali ta' magna bl-ebda trattament tal-gass ta' l-exhaust fuq talba ta' l-applikant, massa 0.05 % ta' livell nominali tal-kubrit (massa minima 0,03 %) hija permissibbli, f'liema każ il-livell imkejjel tal-partikolati għandu jkun ikkoreġut il-fuq lejn il-valur medju li huwa nominalment speċifikat għall-kontenut tal-kubrit fil-karburanti (massa 0,15 %) skond l-ekwazzjoni ta' hawn taħt:".--------------------------------------------------


title: Id-Direttiva tal-Kummissjoni 96/8/KE tas-26 ta’ Frar 1996 dwar ikel maħsub sabiex jintuża f’dieti ta’ restrizzjoni ta’ enerġija għat-tnaqqis fil-piżTest b’rilevanza għaż-ŻEE

text:
Avviż Legali Importanti

|

31996L0008

Official Journal L 055 , 06/03/1996 P. 0022 - 0026

		Id-Direttiva tal-Kummissjoni 96/8/KEtas-26 ta’ Frar 1996dwar ikel maħsub sabiex jintuża f’dieti ta’ restrizzjoni ta’ enerġija għat-tnaqqis fil-piż(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/398/KEE tat-3 ta’ Mejju 1989 dwar l-approssimazzjoni tal-liġijiet ta’ l-Istati Membri dwar oġġetti ta’ l-ikel maħsubin għal użu nutrittiv partikolari [1], u b’mod partikolari l-Artikolu 4 tagħha,Billi l-miżuri tal-Komunità li għalihom hemm provdut b’din id-Direttiva ma jaqbżux dak li huwa meħtieġ sabiex jintlaħqu l-għanijiet li diġà hemm provdut għalihom bid-Direttiva 89/398/KEE;Billi l-prodotti koperti b’din id-Direttiva huma varji u huma ġeneralment magħżulin bħala dawk maħsubin biex jissostitwixxu d-dieta kollha ta’ kuljum u dawk maħsubin biex jissostitwixxu parti mid-dieta ta’ kuljum;Billi l-kompożizzjoni ta’ tali prodotti għandha tkun tali li tissodisfa l-ħtiġiet nutrittivi ta’ kuljum għal nutrijenti essenzjali, per eżempju biex tipprovdi parti sinifikanti minn dawk il-ħtiġiet, kif jista’ jkun il-każ, tal-persuni li għalihom huma maħsubin;Billi dan l-aħħar ġew żviluppati numru ta’ prodotti biex jintużaw bħala sostituti għal snacks u biex jissuplixxu ċerti kwantitajiet ta’ makronutrijenti u mikronutrijenti essenzjali magħżula; billi l-kompożizzjoni essenzjali ta’ dawk il-prodotti għandha tiġi adottata f’data iktar tard;Billi, barra minn hekk, l-enerġija pprovduta bil-prodotti koperti minn din id-Direttiva għandha tiġi ristretta;Billi l-kontenut ta’ l-enerġija ta’ xi prodotti maħsubin sabiex jissostitwixxu d-dieta kollha ta’ kuljum huwa baxx ħafna; billi regoli speċifiċi għal dawn il-prodotti ta’ enerġija baxxa ħafna għandhom jiġu adottati f’data aktar tard;Billi din id-Direttiva tirrifletti għarfien kurrenti dwar dawn il-prodotti; billi kwalunkwe modifika biex tippermetti għal innovazzjoni bbażata fuq il-progress xjentifiku u tekniku għandha tiġi deċiża bil-proċedura stipulata fl-Artikolu 13 tad-Direttiva 89/398/KEE;Billi bi qbil ma’ l-Artikolu 4(2) tad-Direttiva 89/398/KEE, id-dispożizzjonijiet li għandhom x’jaqsmu mas-sustanzi b’għanijiet nutrittivi speċifiċi biex jintużaw fil-manifattura tal-prodotti għandhom jiġu stabbiliti f’Direttiva separata tal-Kummissjoni;Billi d-dispożizzjonijiet li għandhom x’jaqsmu ma’ l-użu ta’addittivi fil-manifattura tal-prodotti għandhom jiġu stabbiliti fid-Direttivi tal-Kunsill rilevanti;Billi bi qbil ma’ l-Artikolu 7 tad-Direttiva 89/398/KEE, il-prodotti koperti b’din id-Direttiva huma soġġetti għar-regoli ġenerali stabbiliti bid-Direttiva tal-Kunsill 79/112/KEE tat-18 ta’ Diċembru 1978 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-ittikkettjar, il-preżentazzjoni u r-riklamar ta’ l-affarijiet ta’ l-ikel [2], kif l-aħħar emendata bid-Direttiva tal-Kummissjoni 93/102/KE [3]; billi, fejn huwa xieraq, din id-Direttiva tadotta u tespandi fuq iż-żjidiet u l-eċċezzjonijiet ta’ dawk ir-regoli ġenerali;Billi, b’mod partikolari, in-natura u d-destinazzjoni tal-prodotti koperti b’din id-Direttiva jeħtieġu ttikkettjar nutrittiv għall-valur ta’ l-enerġija u n-nutrijenti ewlenin li jkun fihom;Billi l-Kumitat Xjentifiku għall-Ikel kien, skond l-Artikolu 4 tad-Direttiva 89/398/KEE, ġie kkonsultat dwar id-dispożizzjonijiet li jistgħu jaffettwaw is-saħħa pubblika;Billi l-miżuri li għalihom hemm provdut f’din id-Direttiva huma skond l-opinjoni tal-Kumitat Permanenti dwar l-Oġġetti ta’ l-Ikel,ADOTTAT DIN ID-DIRETTIVA:L-Artikolu 11. Din id-Direttiva hija "Direttiva speċifika" fit-tifsira ta’ l-Artikolu 4 tad-Direttiva 89/398/KEE u tistabbilixxi l-ħtiġiet ta’ kompożizzjoni u ttikkettjar għal ikel għal użu nutrittivi partikolari maħsub għal użu f’dieti ta’enerġija ristretta għat-tnaqqis fil-piż u ppreżentat bħala tali.2. Ikel għal użu f’dieti ta’ enerġija ristretta għat-tnaqqis fil-piż huwa ikel fformulat speċjali li, meta jintuża kif avżat mill-fabbrikant, jissostitwixxi għal kollox jew parzjalment id-dieta kollha ta’ kuljum. Dan huwa maqsum f’żewġ kategoriji:(a) prodotti ppreżentati bħala sostituti għad-dieta kollha ta’ kuljum;(b) prodotti ppreżentati bħala sostituti għal waħda jew iktar minn l-ikliet tad-dieta ta’ kuljum;L-Artikolu 2L-Istati Membri għandhom jiżguraw li l-prodotti li hemm riferenza għalihom fl-Artikolu 1 jitqiegħdu fis-suq tal-Komunità biss kemm-il darba jikkonformaw mar-regoli stabbiliti f’din id-Direttiva.L-Artikolu 3Ikel kopert b’din id-Direttiva għandu jikkonforma mal-kriterji ta’ kompożizzjoni speċifikati fl-Anness I.L-Artikolu 4Il-komponenti individwali kollha li jagħmlu il-prodotti li hemm riferenza għalihom fil-punt (a) ta’ l-Artikolu 1(2), kif mibjugħin, għandhom ikunu miżmumin fl-istess pakkett.L-Artikolu 51. L-isem li taħtu jinbiegħ il-prodott għandu jkun:(a) għal prodotti koperti mill-punt (a) ta’ l-Artikolu 1(2), "Sostitut għad-dieta totali għall-kontroll tal-piż";(b) għal prodotti koperti bil-punt (b) ta’ l-Artikolu 1(2), "Sostitut ta’ ikla għall-kontroll tal-piż";2. L-ittikkettjar tal-prodotti konċernati għandu jkollu, flimkien mad-dettalji li għalihom hemm provdut fl-Artikolu 3 tad-Direttiva tal-Kunsill 79/112/KEE, id-dettalji mandatarji li ġejjin:(a) il-valur ta’ l-enerġija disponibbli espressa f’kJ u kcal, u l-kontenut ta’ proteini, karboidrati u xaħam, espressi f’forma numerika, għal kull kwantità speċifikata tal-prodott lest għall-użu kif propost għall-konsum;(b) il-kwantità medja ta’ kull mineral u kull vitamina li għalihom, il-kondizzjonijiet mandatarji huma stipulati fil-paragrafu 5 ta’ l-Anness 1, espressi f’forma numerika, għal kull kwantità speċifikata tal-prodott lest għall-użu kif propost għall-konsum. Barra minn dan, għal prodotti msemmija fil-punt (b) ta’ l-Artikolu 1(2), informazzjoni dwar il-vitamini u l-minerali elenkati fit-Tabella tal-punt 5 ta’ l-Anness I għandhom ikunu espressi wkoll bħala persentaġġ tal-valuri kif definiti fl-Anness tad-Direttiva tal-Kunsill 90/496/KEE [4];(ċ) istruzzjonijiet għal preparazzjoni xierqa, fejn meħtieġ, u dikjarazzjoni dwar l-importanza li wieħed isegwi dawk l-istruzzjonijiet;(d) jekk prodott, meta wżat kif avżat mill-fabbrikant, jipprovdi l-ammont ta’ kuljum ta’ polyols f’eċċess ta’ 20 g kuljum, ikun hemm dikjarazzjoni b’effett li dak l-ikel jista’ jkollu effett lassattiv;(e) dikjarazzjoni dwar l-importanza li wieħed jieħu ammont ta’ fluwidu adegwat kuljum;(f) għal prodotti msemmija fil-punt (a) ta’ l-Artikolu 1(2):(i) dikjarazzjoni li l-prodott jipprovdi ammonti adegwati tan-nutrijenti essenzjali kollha għall-ġurnata;(ii) dikjarazzjoni li l-prodott m’għandux jintuża għal iktar minn tliet ġimgħat mingħajr parir mediku;(g) għal prodotti msemmija fil-punt (b) ta’ l-Artikolu 1(2), dikjarazzjoni b’effett li l-prodotti huma utili għall-użu maħsub biss bħala parti minn dieta ta’ enerġija ristretta u li ikel ieħor għandu jkun parti meħtieġa ta’ dieta bħal din.3. L-ittikkettjar, l-irriklamar u l-preżentazzjoni tal-prodotti konċernati ma jagħmlux riferenza għar-rata jew l-ammont ta’ telf tal-piż li jista’ jirriżulta mill-użu tagħhom jew għat-tnaqqis fis-sens tal-ġuħ jew f’żjieda fis-sens ta’ xaba’.L-Artikolu 6L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sat-30 ta’ Settembru 1997. Għandhom jgħarrfu minnufih lill-Kummissjoni b’dan.Dawk il-liġijiet, regolamenti u dispożizzjonijiet amministrattivi għandhom jiġu applikati b’tali mod li:- jippermettu kummerċ fi prodotti li jikkonformaw ma’ din id-Direttiva, sa l-1 ta’ Ottubru 1997,- jipprojbixxu kummerċ fi prodotti li ma jikkonformawx ma’ din id-Direttiva, b’effett mill-31 ta’ Marzu 1999.Meta l-Istati Membri jadottaw dawn id-dispożizzjonijiet, hum’għandhom ikollhom riferenza għal din id-Direttiva jew ikunu akkumpanjati minn riferenza bħal din fiż-żmien tal-pubblikazzjoni uffiċjali tagħhom. Il-proċedura għal riferenza bħal din għandha tiġi adottata mill-Istati Membri.L-Artikolu 7Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 8Din id-Direttiva hija indirizzata lill-Istati Membri.Magħmula fi Brussel, fis-26 ta’ Frar 1996.Għall-KummissjoniMartin BangemannMembru tal-Kummissjoni[1] ĠU L 186, tat-30.6.1989, p. 27.[2] ĠU L 33, tat-8.2.1979, p. 1.[3] ĠU L 291, tad-29.11.1993, p. 14.[4] ĠU L 276, tas-6.10.1990, p. 40.--------------------------------------------------L-ANNESS IKOMPOŻIZZJONI ESSENZJALI TA’ IKEL GĦAL DIETI TA’ ENERĠIJA RISTRETTAL-ispeċifikazzjonijiet jirreferu għall-prodotti lesti għall-użu, impoġġija fis-suq bħala tali jew kostitwiti mill-ġdid kif avżat mill-fabbrikant.1. Enerġija1.1. L-enerġija pprovduta minn prodott imsemmi fl-Artikolu 1(2)(a) m’għandhiex tkun inqas minn 3360 kJ (800 kcal) u m’għandhiex taqbeż il-5040 kJ (1200 kcal) għar-razzjon totali ta’ kuljum.1.2. L-enerġija pprovduta minn prodott imsemmi fl-Artikolu 1(2)(b) m’għandhiex tkun inqas minn 840 kJ (200 kcal) u m’għandhiex taqbeż il-1680 kJ (400 kcal) għal kull ikla.2. Proteini2.1. Il-proteini li jinsabu fil-prodotti msemmija fl-Artikolu 1(2)(a) u (b) m’għandhomx jipprovdu inqas minn 25 % u mhux aktar minn 50 % ta’ l-enerġija totali tal-prodott. Fi kwalunkwe każ l-ammont ta’ proteini tal-prodotti msemmija fl-Artikolu 1(2)(a) m’għandux jaqbeż il-125 g.2.2. Id-dispożizzjonijiet hawn fuq imsemmija dwar il-proteini jirriferu għal proteina li l-indiċi kimiku tagħha huwa daqs dak tal-proteini ta’ riferenza tal-FAO/WHO (1985) mogħti fl-Anness 2. Jekk l-indiċi kimiku huwa iktar baxx minn 100 % tal-proteina ta’ riferenza, il-livelli minimi ta’ proteina għandhom jiġu miżjuda b’mod li jikkorrispondi. Fi kwalunkwe każ l-indiċi kimiku tal-proteini għandu jkun għalinqas ugwali għal 80 % ta’ dak tal-proteini ta’ riferenza.2.3. L-"indiċi kimiku" għandu jfisser il-proporzjon l-aktar baxxa bejn il-kwantità ta’ kull aċidu amminiku essenzjali tal-proteini tat-test u l-kwantità ta’ kull aċidu amminiku li jikkorrispondi tal-proteina ta’ riferenza.2.4. Fil-każijiet kollha, iż-żieda ta’ aċidu amminiku hija permessa biss għall-għan ta’ titjib tal-valur nutrittiv tat-taħlita tal-proteini, u biss fil-proporzjonijiet meħtieġa għal dak il-għan.3. Xaħam3.1. L-enerġija miksuba mix-xaħam m’għandhiex taqbeż it-30 % ta’ l-enerġija disponibbli totali tal-prodott.3.2. Għal prodotti msemmija fl-Artikolu 1(2)(a), il-linoleic acid (f’forma ta’ gliċeridi) m’għandux ikunx inqas minn 4,5 g.3.3. Għal prodotti msemmija fl-Artikolu 1(2)(b), il-linoleic acid (f’forma ta’ gliċeridi) m’għandux ikunx inqas minn 1 g.4. Fibra tad-dietaIl-kontenut tal-fibra tad-dieta ta’ prodotti msemmija fl-Artikolu 1(2)(a) m’għandhiex tkun inqas minn 10 g u m’għandhiex tkun aktar minn 30 g għar-razzjon ta’ kuljum.5. Vitamini u minerali5.1. Il-prodotti msemmija fl-Artikolu 1(2)(a) għandhom jipprovdu għad-dieta sħiħa ta’ kuljum għalinqas:100 % ta’ l-ammonti ta’ vitamini u minerali speċifikati fit-Tabella 1.5.2. Il-prodotti msemmija fl-Artikolu 1(2)(b) jipprovdu għalinqas 30 % ta’ l-ammonti ta’ vitamini u minerali speċifikati fit-Tabella għal kull ikla; iżda l-ammont ta’ potassju għal kull ikla pprovdut minn dawn il-prodotti għandu jkun għalinqas 500 mg.TABELLAVitamina A | (μg RE) | 700 |Vitamina D | (μg) | 5 |Vitamina E | (mg-TE) | 10 |Vitamina Ċ | (mg) | 45 |Tijamin | (mg) | 1,1 |Riboflavin | (mg) | 1,6 |Niacin | (mg-NE) | 18 |Vitamina B6 | (mg) | 1,5 |Folat | (μg) | 200 |Vitamina B12 | (μg) | 1,4 |Biotin | (μg) | 15 |Aċidu Panoteniku | (mg) | 3 |Kalcju | (mg) | 700 |Fosfru | (mg) | 550 |Potassju | (mg) | 3100 |Ħadid | (mg) | 16 |Żingu | (mg) | 9,5 |Ram | (mg) | 1,1 |Jodju | (μg) | 130 |Silenju | (μg) | 55 |Sodju | (mg) | 575 |Manjesju | (mg) | 150 |Manganiż | (mg) | 1 |--------------------------------------------------L-ANNESS IIMUDELL TAL-KONDIZZJONI TA’ L-AĊIDU AMMINIKU [1]| g/100 g proteini |Cystine + methionine | 1,7 |Histidine | 1,6 |Isoleucine | 1,3 |Leucine | 1,9 |Lysine | 1,6 |Phenylalanine + turosine | 1,9 |Threonine | 0,9 |Tryptophan | 0,5 |Valine | 1,3 |--------------------------------------------------


title: Id-Direttiva tal-Kummissjoni 2001/15/KE tal-15 ta' Frar 2001 dwar sustanzi li jistgħu jiġu miżjuda għal skopijiet nutrittivi speċifiċi fl-ikel għal tipi ta' użu nutrittivi partikolari (Test b'rilevanza għaż-ŻEE)

text:
Avviż Legali Importanti

|

32001L0015

Official Journal L 052 , 22/02/2001 P. 0019 - 0025

		Id-Direttiva tal-Kummissjoni 2001/15/KEtal-15 ta' Frar 2001dwar sustanzi li jistgħu jiġu miżjuda għal skopijiet nutrittivi speċifiċi fl-ikel għal tipi ta' użu nutrittivi partikolari(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/398/KEE tat-3 ta' Mejju 1989 dwar l-approssimazzjoni tal-liġijiet ta' l-Istati Membri rigward ikel maħsub għal tipi ta' użu nutrittivi partikolari [1], kif l-aħħar emendata bid-Direttiva tal-Kunsill u tal-Parlament 1999/41/KE [2], u b'mod partikolari l-Artikolu 4(2) tagħha,Wara li kkonsultat lill-Kumitat Xjentifiku għall-Ikel,Billi:(1) Numru ta' sustanzi nutrittivi bħall-vitamini, minerali, aċti amini u oħrajn jistgħu jiġu miżjuda ma' l-ikel għal tipi ta' użu nutrittivi partikolari sabiex jiġi aċċertat li l-ħtiġijiet nutrittivi partikolari tal-persuni li għalihom huwa maħsub dan l-ikel jintlaħqu u/jew sabiex jintlaħqu rekwiżiti legali stabbiliti f'direttivi speċifiċi adottati skond l-Artikolu 4(1) tad-Direttiva 89/398/KEE.(2) Mhuwiex possibbli li s-sustanzi nutrittivi jiġu definiti bħala grupp distintiv għall-iskopijiet ta' din id-Direttiva u lanqas li f'dan l-istadju ssir lista eżawrenti tal-kategoriji kollha ta' sustanzi nutrittivi li jistgħu jiġu miżjuda fl-ikel għal tipi ta' użu nutrittivi partikolari.(3) Il-varjetà ta' ikel għal tipi ta' użu nutrittivi partikolari hija wiesa' u diversifikata ħafna u l-proċessi teknoloġiċi użati għall-manifattura tagħhom huma varjati. Għal din ir-raġuni, l-għażla l-aktar wiesa' possibbli ta' sustanzi li jistgħu jintużaw b'mod sikur fil-manifattura ta' ikel għal tipi ta' użu nutrittivi partikolari għandha tkun disponibbli għall-kategoriji ta' sustanzi nutrittivi li għandhom jiġu elenkati f'din id-Direttiva.(4) L-għażla ta' sustanzi għandha tiġi bbażata l-ewwel nett fuq kemm huma sikuri u sussegwentement fuq id-disponibbiltà tagħhom għall-użu mill-bnedmin u l-proprjetajiet organolettiċi u teknoloġiċi tagħhom. L-inklużjoni ta' sustanzi fil-lista ta' dawk li jistgħu jintużaw fil-manifattura ta' ikel għal tipi ta' użu nutrittivi partikolari ma tfissirx li ż-żjieda tagħhom ma' dak l-ikel huwa meħtieġ jew ta' min jixtiequ.(5) Meta iż-żjieda ta' sustanzi nutrittivi tqieset li hija meħtieġa, dan ġie stabbilit minn regoli speċifiċi fid-direttivi speċifiċi relevanti flimkien mal-kondizzjonijiet xierqa kwantitattivi, skond il-każ.(6) Fin-nuqqas ta' regoli speċifiċi jew fil-każ ta' ikel għal tipi ta' użu nutrittivi partikolari mhux koperti minn direttivi speċifiċi, is-sustanzi nutrittivi għandhom jintużaw sabiex jiġu fabbrikati prodotti li huma konformi mad-definizzjoni ta' tali prodotti u jilħqu l-ħtiġijiet nutrittivi partikolari tal-persuni li huma maħsuba għalihom. Il-prodotti in kwistjoni għandhom ukoll ikunu sikuri meta użati skond l-istruzzjonijiet tal-fabbrikant.(7) Id-dispożizzjonijiet dwar il-lista tas-sustanzi nutrittivi li jistgħu jintużaw għall-manifattura ta' formuli tat-trabi u formuli segwenti u ta' ikel proċessat ibbażat fuq iċ-ċereali u ikel tat-trabi u t-tfal żgħar huma stabbiliti fid-Direttiva tal-Kummissjoni 91/321/KEE [3] tal-14 ta' Mejju 1991 dwar formuli tat-trabi u formuli segwenti, kif l-aħħar emendata bid-Direttiva 1999/50/KE [4], u d-Direttiva tal-Kummissjoni 96/5/KE tas-16 ta' Frar 1996 dwar ikel proċessat ibbażat fuq iċ-ċereali u ikel tat-trabi u t-tfal żgħar [5], kif l-aħħar emendata bid-Direttiva 1999/39/KE [6]. Għalhekk dawk id-dispożizzjonijiet m'għandhomx għalfejn jittennew f'din id-Direttiva.(8) Numru tas-sustanzi nutrittivi jista' jintuża wkoll fl-ikel bħala addittivi ta' l-ikel. F'dan il-kuntest il-kriterji ta' purità ġew jew huma addottati għalihom fuq livell Komunitarju skond id-Direttiva tal-Kunsill 89/107/KEE tal-21 ta' Diċembru 1988 dwar l-approssimazzjoni tal-liġijiet ta' l-Istati Membri rigward addittivi ta' l-ikel awtorizzati għall-użu fl-ikel maħsub għall-konsum mill-bniedem [7], kif emendata bid-Direttiva tal-Kunsill u tal-Parlament Ewropew 94/34/KE [8]. Dawk il-kriterji ta' purità għandhom jgħoddu għal dawk is-sustanzi hu x'inhu l-iskop għall-użu tagħħom fl-ikel.(9) Sakemm jiġu adottati l-kriterji ta' purità għall-bqija tas-sustanzi fuq livell Komunitarju u sabiex jiġi aċċertat livell għoli ta' ħarsien għas-saħħa pubblika, kriterji ta' purità ġeneralment aċċettabbli rakkmandati minn organizzazzjonijiet jew aġenziji internazzjonali inklużi iżda mhux limitati għall-Kumitat espert konġunt tal-FAO/WHO dwar Addittivi tas-saħħa (JECFA), EUP (Farmakopea Ewropea) għandhom jgħoddu. L-Istati Membri għandhom jitħallew iżommu regoli nazzjonali li jistabbilixxu kriterji ta' purità aktar stretti, bla ħsara għar-regoli stabbiliti fit-Trattat.(10) Xi nutrijenti speċifiċi jew id-derivattivi tagħhom ġew identifikati bħala speċifikament meħtieġa għall-manifattura ta' xi ikel li jappartjeni għall-grupp ta' ikel għal skopijiet mediċi speċjali u l-użu potenzjali tagħhom għandu jiġi riservat għall-manifattura ta' dawn il-prodotti.(11) Il-miżuri previsti f'din id-Direttiva huma skond l-opinjoni tal-Kumitat Permanenti dwar l-Ikel,ADOTTAT DIN ID-DIRETTIVA:L-Artikolu 11. Għall-kategoriji ta' sustanzi miżjuda għal skopijiet speċifiċi nutrittivi fl-ikel għal tipi ta' użu nutrittivi partikolari elenkati fl-Anness ta' din id-Direttiva, is-sustanzi kimiċi elenkati taħt kull kategorija biss jistgħu jintużaw fil-manifattura ta' ikel għal tipi ta' użu nutrittivi partikolari koperti mid-Direttiva 89/398/KEE.L-użu ta' dawk is-sustanzi għandu jkun konformi ma' kwalunkwe dispożizzjoni speċifika dwar dawk is-sustanzi li jistgħu jiġu stabbiliti f'direttivi speċifiċi previsti fl-Artikolu 4(1) tad-Direttiva 89/398/KEE.2. Bla ħsara għar-Regolament tal-Kunsill u tal-Parlament Ewropew (KE) No 258/97 [9], sustanzi oħrajn miżjuda għal skopijiet nutrittivi speċifiċi, li ma jappartjenux għal waħda mill-kategoriji elenkati fl-Anness ta' din id-Direttiva, jistgħu jintużaw fil-manifattura ta' ikel għal tipi ta' użu nutrittivi partikolari.3. L-użu ta' sustanzi nutrittivi f'ikel għal tipi ta' użu nutrittivi partikolari għandu jirriżulta fil-manifattura ta' prodotti sikuri li jilħqu rekwiżiti partikolari nutrittivi tal-persuni li għalihom huma maħsuba kif stabbilit minn informazzjoni xjentifika aċċettata ġeneralment.4. L-awtoritajiet kompetenti ta' l-Istati Membri, imsemmija fl-Artikolu 9 tad-Direttiva 89/398/KEE, għandu jkollhom l-awtorità li jitolbu lill-fabbrikant, jew fejn xieraq, lill-importatur biex jipproduċi x-xogħol xjentifiku u d-data li jistabbilixxu l-użu tas-sustanzi miżjuda għal skopijiet nutrittivi speċifiċi skond il-paragrafu 3. Jekk dan ix-xogħol jinsab f'pubblikazzjoni disponibbli, riferenza għal din il-pubblikazzjoni tkun biżżejjed.L-Artikolu 21. Kriterji ta' purità għal sustanzi elenkati fl-Anness, speċifikati minn leġiżlazzjoni Komunitarja għall-użu tagħhom fil-manifattura ta' ikel għal skopijiet minbarra dawk koperti minn din id-Direttiva, għandhom japplikaw.2. Għal sustanzi elenkati fl-Anness li għalihom ma ġewx speċifikati kriterji ta' purità fil-leġislazzjoni Komunitarja, u meta ssir l-adozzjoni ta' tali speċifikazzjonijiet, għandhom japplikaw kriterji ta' purità ġeneralment aċċettabli rakkomandati minn korpi internazzjonali. Regoli nazzjonali li jistabbilixxu kriterji ta' purità aktar stretti jistgħu jinżammu.L-Artikolu 3L-Istati Membri għandhom jadottaw u jippubblikaw id-dispożizzjonijiet meħtieġa sabiex jikkonformaw ma' din id-Direttiva sa mhux aktar tard mill-31 ta' Marzu 2002. Għandhom jinfurmaw lill-Kummissjoni minnufih.Għandhom japplikaw dawk id-dispożizzjonijiet b'tali mod li:(a) jippermettu l-kummerċ fi prodotti konformi ma' din id-Direttiva b'effett mill-1 ta' April 2002;(b) jipprojbixxu l-kummerċ fi prodotti li ma jikkonformawx ma' din id-Direttiva b'effett mill-1 ta' April 2004.Meta l-Istati Membri jadottaw dawk id-dispożizzjonijiet, għandu jkun fihom riferenza għal din id-Direttiva jew jiġu akkumpanjati minn din ir-referenza meta jiġu ppubblikati uffiċjalment. L-Istati Membri għandhom jistabbilixxu kif issir din ir-referenza.L-Artikolu 4Din id-Direttiva tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 5Din id-Direttiva hija indirizzata lill-Istati Membri.Magħmula fi Brussel, fil-15 ta' Frar 2001.Għall-KummissjoniDavid ByrneMembru tal-Kummissjoni[1] ĠU L 186, tat-30.6.1989, p. 27.[2] ĠU L 172, tat-8.7.1999, p. 38.[3] ĠU L175, ta' l- 4.7.1991, p.35.[4] ĠU L 139, tat-2.6.1999, p. 29.[5] ĠU L 49, tat-28.2.1996, p. 17.[6] ĠU L 124, tat-18.5.1999, p. 8.[7] ĠU L 40, tal-11.2.1989, p. 27.[8] ĠU L 237, ta’ l-10.9.1994, p. 1.[9] ĠU L 43, ta’ l-14.2.1997, p. 1.--------------------------------------------------L-ANNESSSUSTANZI LI JISTGĦU JIĠU MIŻJUDA GĦAL SKOPIJIET NUTRITTIVI SPEĊIFIĊI FL-IKEL GĦAL TIPI TA' UŻU NUTRITTIVI PARTIKOLARIGħall-iskopijiet ta' din id-tabella:- "FSMP" tfisser ikel għal tipi ta' użu nutrittivi partikolari maħsuba għal skopijiet mediċi speċjali,- "FPNU kollha" tfisser ikel djetetiku għal tipi ta' użu nutrittivi partikolari inklużi FSMP iżda esklużi formoli tat-trabi, formoli segwenti, ikel proċessat ibbażat fuq ċereali u ikel tat-trabi maħsub għat-trabi u t-tfal żgħar.Sustanza | Kondizzjoni għall-użu |FPNU kollha | FSMP |Kategorija 1.VitaminiVITAMINA A— retinol | × | |— retinyl acetate | × | |— retinyl palmitate | × | |— beta-carotene | × | |VITAMINA D— cholecalciferol | × | |— ergocalciferol | × | |VITAMINA E— D-alpha-tocopherol | × | |— DL-alpha-tocopherol | × | |— D-alpha-tocopherol acetate | × | |— DL-alpha-tocopherol acetate | × | |— D-alpha-tocopherol acid succinate | × | |VITAMINA K— phylloquinone (phytomenadione) | × | |VITAMINA B 1— thiamin idrokloridu | × | |— thiamin mononitrate | × | |VITAMINA B2— riboflavin | × | |— riboflavin 5′-fosfat, sodju | × | |NIACIN— aċtu nikotinidu | × | |— nikotinamida | × | |AĊTU PANTOTENIKU— D-pantotenat, kalċju | × | |— D-pantotenat, sodju | × | |— dexpanthenol | × | |VITAMINA B6— pyridoxine idrokloridu | × | |— pyridoxine 5′-fosfat | × | |— pyridoxine dipalmitat | × | |AĊTU FOLIKU— aċtu pterolmonoglutamiku | × | |VITAMINA B 12— cyanocobalamin | × | |— hydroxocobalamin | × | |BIOTINA— D-biotina | × | |VITAMINA Ċ— L-aċtu askorbiku | × | |— sodju-L-akorbat | × | |— kalċju-L-askorbat | × | |— potassju-L-askorbat | × | |— L-ascorbyl 6-palmitat | × | |Kategorija 2.MineraliKALĊJU— karbonat | × | |— kloridu | × | |— mluħa ta' aċtu ċitriku | × | |— glukonat | × | |— gliċerofosfat | × | |— lattat | × | |— mluħa ta' aċtu ortofosforiku | × | |— idrossidu | × | |— ossidu | × | |MANJEŻJU— aċetat | × | |— karbonat | × | |— kloridu | × | |— mluħa ta' aċtu ċitriku | × | |— glukonat | × | |— gliċerofosfat | × | |— mluħa ta' aċtu ortofosforiku | × | |— lattat | × | |— idrossidu | × | |— ossidu | × | |— sulfat | × | |ĦADID— karbonat imħadded | × | |— ċitrat imħadded | × | |— ċitrat imħadded bl-ammonju | × | |— glukonat imħadded | × | |— fumarat imħadded | × | |— sodju difosfat bil-ħadid | × | |— lattat bil-ħadid | × | |— sulfat bil-ħadid | × | |— difosfat bil-ħadid (pirofosfat bil-ħadid) | × | |— sakkarat bil-ħadid | × | |— ħadid elementali (karbonil + elettrolitiku + b'idroġenu mnaqqas) | × | |RAM— karbonat tar-ram | × | |— ċitrat tar-ram | × | |— glukonat tar-ram | × | |— sulfat tar-ram | × | |— kumpless tal-lysine tar-ram | × | |IODINA— potassium iodide | × | |— potassium iodata | × | |— sodju iodide | × | |— sodju iodata | × | |ŻINGU— aċetat | × | |— kloridu | × | |— ċitrat | × | |— glukonat | × | |— lattat | × | |— ossidu | × | |— karbonat | × | |— sulfat | × | |MANGANESE— karbonat | × | |— kloridu | × | |— ċitrat | × | |— glukonat | × | |— gliċerofosfat | × | |— sulfat | × | |SODJU— bikarbonat | × | |— karbonat | × | |— kloridu | × | |— ċitrat | × | |— glukonat | × | |— lattat | × | |— idrossidu | × | |— mluħa ta' aċtu ortofosforiku | × | |POTASSJU— bikarbonat | × | |— karbonat | × | |— kloridu | × | |— ċitrat | × | |— glukonat | × | |— glycerophosphate | × | |— lattat | × | |— idrossidu | × | |— mluħa ta' aċtu ortofosforiku | × | |SELENJU— sodju selenat | × | |— sodju idroġenu selentin | × | |— sodju selenit | × | |KROMJU (III) u l-eksaidrati tagħhom— kloridu | × | |— sulfat | × | |MOLYBDENUM (VI)— ammonju molybdat | × | |— sodju molybdat | × | |FLUORINE— potassju fluoride | × | |— sodju fluoride | × | |Kategorija 3.Aċti amini— L-alanine | × | |— L-arginine | × | |— L-aċtu aspartiku | | × |— L-citrulline | | × |— L-cysteine | × | |— Cystine | × | |— L-histidine | × | |— L-aċtu glutamiku | × | |— L-glutamina | × | |— gliċina | × | |— L-isolewċina | | × |— L-lewċina | × | |— L-liżina | × | |— L-liżina aċetat | × | |— L-metjonina | × | |— L-ornitina | × | |— L-fenjalanina | × | |— L-prolina | | × |— L-treonina | × | |— L-triptofana | × | |— L-tirosina | × | |— L-valina | × | |Għall-aċti amini, sa fejn japplikaw, l-imluħa tas-sodju, tal-potassju, tal-kalċju u tal-manjeżju kif ukoll l-idrokloridi tagħhom jistgħu jintużaw ukollKategorija 4.Karnitina u torina— L-karnitina | × | |— L-karnitina idrokloridu | × | |— torina | × | |Kategorija 5.Nukleotidi— adenosina 5′-aċtu fosforiku (AMP) | × | |— mluħa tas-sodju ta' AMP | × | |— ċitidina 5′-aċtu monofosforiku (CMP) | × | |— mluħa tas-sodju ta' CMP | × | |— guanosina 5′-aċtu fosforiku (GMP) | × | |— mluħa tas-sodju ta' GMP | × | |— insosina 5′-aċtu fosforiku (IMP) | × | |— mluħa tas-sodju ta' IMP | × | |— uridina 5′-aċtu fosforiku (UMP) | × | |— mluħa tas-sodju ta' UMP | × | |Kategorija 6.Kolina u inositol— kolina | × | |— kolina kloridu | × | |— kolina bitartrata | × | |— kolina ċitrata | × | |— inositol | × | |--------------------------------------------------


title: Id-Direttiva tal-Kummissjoni 97/37/KE tad-19 ta’ Ġunju 1997 li taddatta għall-progress tekniku l-Annessi I u II tad-Direttiva 96/74/KE tal-Parlament Ewropew u tal-Kunsill dwar ismijiet tat-tessuti

text:
Avviż Legali Importanti

|

31997L0037

Official Journal L 169 , 27/06/1997 P. 0074 - 0075

		Id-Direttiva tal-Kummissjoni 97/37/KEtad-19 ta’ Ġunju 1997li taddatta għall-progress tekniku l-Annessi I u II tad-Direttiva 96/74/KE tal-Parlament Ewropew u tal-Kunsill dwar ismijiet tat-tessuti(Test b’relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunitajiet Ewropej,Wara li kkunsidrat id-Direttiva 96/74/KE tal-Parlament Ewropew u tal-Kunsill tas-16 ta’ Diċembru 1966 dwar ismijiet tat-tessuti [1], u b’mod partikolari l-Artikolu 16(1) tiegħu,Billi l-prodotti tat-tessuti jistgħu biss jitqiegħdu fis-suq fi ħdan il-Komunità jekk jissodisfaw id-dispożizzjonijiet tad-Direttiva msemmija;Billi din id-Direttiva dwar l-ismijiet tat-tessuti tipprovdi għall-ittikkettjar jew l-immarkar jew l-indikazzjoni ta’ l-isem tal-fibri tat-tessuti fil-prodotti, biex jiġi żgurat li l-interessi tal-konsumatur jiġu mħarsa b’informazzjoni korretta;Billi dawk il-fibri tat-tessuti biss elenkati fl-Anness I tad-Direttiva msemmija jistgħu jintużaw fit-taħlita tal-prodotti tat-tessuti li huma ntenzjonati għas-suq intern tal-Komunità; billi hemm il-bżonn li l-Annessi li fihom il-listi tal-fibri jiġu addatati għall-progress tekniku biex jiġu miżjuda fibri ġodda li tfaċċaw mill-aħħar emenda ta’ din id-Direttiva;Billi id-dispożizzjonijiet ta’ din id-Direttiva huma konformi ma’ l-opinjoni tal-Kumitat tad-Direttivi dwar l-Ismijiet u l--Ittikkettjar tat-Tessuti,ADOTTAT DIN ID-DIRETTIVA:Artikolu 1L-Anness tad-Direttiva 96/74/KE huwa hawnhekk emendat kif ġej:1. In-numru 2 huwa emendat kif ġej:- fil-kolonna "L-Isem", il-kelma "Cashgora" hija mdaħħla wara "guanaco",- fil-kolonna "Deskrizzjoni tal-Fibra", il-kliem "mogħża cashgora" (bagħal bejn mogħża kaxmir u mogħża angora) huma miżjudin wara l-kelma "guanaco".2. In-numru 30 huwa emendat kif ġej:- it-test fil-kolonna "L-Isem" għandu jaqra "Polyamide jew nylon",- id-deskrizzjoni tal-fibri għandha tinbidel bit-test li ġej:"Fibri magħmula minn makromolekoli sintetiċi u lineari li jkollhom fit-katina rabtiet rikorrenti ma’ amide li minnu mill-inqas 85 % huwa magħqud ma’ unitajiet alifatiċi jew ċikloalifatiċi".3. In-numri 31 sa 41 issa jaqraw 34 sa 44.4. Huwa miżjud Nru 31 ġdid:- it-test fil-kolonna "L-Isem" għandu jaqra "Aramid",- it-test fil-kolonna"Deskrizzjoni tal-fibra"għandu jaqra:"Fibri magħmulin minn makromolekuli lineari sintetiċi magħmula minn gruppi aromatiċi magħqudin b’rabtiet ta’ amide jew imide, li minnhom mill-inqas 85 % huma magħqudin direttament ma’ żewġ ċrieki aromatiċi u bin-numru ta’ konnessjonijiet ta’ imide, jekk dawn ta’ l-aħħar ikunu preżenti, ma jaqbiżx in-numru ta’ konnessjonijiet ta’ amide".5. Huwa miżjud Nru 32 ġdid:- it-test fil-kolonna "L-Isem" għandu jaqra "Polyimide",- it-test fil-kolonna"Deskrizzjoni tal-fibra"għandu jaqra:"Fibri ffurmati minn makromolekoli sintetiċi lineari li fit-taħlita fihom unitajiet ripetuti ta’ imide".6. Huwa miżjud Nru 33 ġdid:- it-test fil-kolonna "L-Isem" għandu jaqra "Lyocell",- it-test fil-kolonna"Deskrizzjoni tal-fibra"għandu jaqra:"Fibra taċ-ċelluloża riġenerata magħmula miksuba mit-tidwib, u proċess ta’ solvent organiku b’tidwir mingħajr ma jifforma derivati",- riferenza għan-nota f’qiegħ il-paġna hija miżjuda wara t-test fil-kolonna"L-Isem". In-nota f’qiegħ il-paġna taqra:"Huwa mifhum illi "solvent organiku". ifisser essenzjalment taħlita ta’ kimiċi organiċi u ilma".7. Għalhekk, in-numru 22 huwa emendat kif ġej:id-deskrizzjoni hija mibdula bit-test li ġej:B≥ 1,3T + 2TB≥ 0,5Tfejn T hija d-densità lineari medja f’decitex".Artikolu 2L-Anness II tad-Direttiva 96/74/KE huwa emendat kif ġej:1. In-numri 31 sa 41 issa jaqraw 34 sa 442. Huwa miżjud Nru 31 ġdid::it-test fil-kolonni Fibri u Perċentwali għandu jaqra:"Aramid | 8,00" |3. Huwa miżjud Nru 32 ġdid:it-test fil-kolonni Fibri u Perċentwali għandu jaqra:"Polyimide | 3,50" |4. Huwa miżjud Nru 33 ġdid:it-test fil-kolonni Fibri u Perċentwali għandu jaqra:"Lyocell | 13,00." |Artikolu 31. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ l-Anness tad-Direttiva 96/74/KE sa mhux aktar tard mill-1 ta’ Ġunju 1998.Huma għandhom jinfurmaw minnufih lill-Kummissjoni b’dan.Id-dispożizzjonijiet adottati mill-Istati Membri għandhom ikollhom riferenza għal din id-Direttiva u għandhom ikunu akkumpanjati b’referenza bħal din fil-ħin tal-pubblikazzjoni uffiċjali tagħhom. Il-proċedura għal referenza bħal din għandha tiġi adottata mill-Istati Membri.2. L-Istati Membri għandhom jippreżentaw it-test tad-dispożizzjonijiet ewlenin tal-liġi domestika li huma adottaw fil-qasam tas-suġġett irregolat minn din id-Direttiva lill-Kummissjoni.Artikolu 4Din id-Direttiva hija ndirizzata lill-Istati Membri.Magħmula fi Brussel, fid-19 ta’ Ġunju 1997.Għall-KummissjoniEmma BoninoMembru tal-Kummissjoni[1] ĠU L 32, tat-3.2.1997, p. 38.--------------------------------------------------


title: Id-Direttiva tal-Kunsill tat-18 ta' Frar 1969 li temenda d-Direttiva tal-Kunsill ta' l-14 ta' Ġunju 1966 dwar il-marketing taż-żerriegħa tal-pjanti ta' l-għalf

text:
Avviż Legali Importanti

|

31969L0063

Official Journal L 048 , 26/02/1969 P. 0008 - 0012 Danish special edition: Series I Chapter 1969(I) P. 0052  English special edition: Series I Chapter 1969(I) P. 0057  Greek special edition: Chapter 03 Volume 4 P. 0088  Spanish special edition: Chapter 03 Volume 3 P. 0070  Portuguese special edition Chapter 03 Volume 3 P. 0070  Finnish special edition: Chapter 3 Volume 65 P. 0006  Swedish special edition: Chapter 3 Volume 65 P. 0006

		Id-Direttiva tal-Kunsilltat-18 ta' Frar 1969li temenda d-Direttiva tal-Kunsill ta' l-14 ta' Ġunju 1966 dwar il-marketing taż-żerriegħa tal-pjanti ta' l-għalf(69/63/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikoli 43 u 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kunsill Ekonomiku u Soċjali,Billi ċerti disposizzjonijiet tad-Direttiva tal-Kunsill ta' l-14 ta' Ġunju 1966 [2] dwar it-tqegħid fis-suq taż-żerriegħa tal-pjanti ta' l-għalf għandhom jiġu emendati;Billi huwa xieraq li jiġu amplifikati l-miżuri provviżorji u li jiġi awtorizzat l-użu taż-żerriegħa ta' ġenerazzjonijiet qabel iż-żerriegħa bażika;Billi huwa meħtieġ li jiġu inklużi Speċi ġodda taż żerriegħa tal-pjanti ta' l-għalf fid-Direttiva u biex jiġu ffissati l-ħtiġiet minimi għalihom;Billi, jekk ċerti Speċi taż-żerriegħa m'humiex normalment riprodotti jew mqiegħda fis-suq fit-territorju ta' Stat Membru, disposizzjonijiet għandhom isiru għar-rilaxx ta' dak l-Istat, taħt il-proċedura tal-Kumitat Permanenti dwar Żerriegħa u l-Materjal ta' Propagazzjoni għall-Agrikoltura, l-Ortikultura u l-Forestrija, mill-obbligazzjonijiet li japplikaw dik id-Direttiva dwar l-ispeċje f'dan il-każ;Billi, dwar iż-żerriegħa kummerċjali, ċerti ħtiġiet fir-rigward tat-tqegħid fis-suq għandhom jitnaqqsu u l-kulur tat-tikketta għandu jinbidel;ADOTTA DIN ID-DIRETTIVA:Artikolu 1Id-Direttiva tal-Kunsill ta' l-14 ta' Ġunju 1966 dwar it-tqegħid fis-suq taż-żerriegħa għall-pjanti ta' l-għalf għandha tiġi emendata kif preskritta fl-Artikoli li ġejjin.Artikolu 2It-test Ingliż ma jeħtieġ l-ebda emendi magħmula b'dan l-Artikolu.Artikolu 31. L-Artikolu 2 għandu jiġi nnumerat mill-ġdid bħala l-Artikolu 2 (1);Leguminosae | Legumi |Hedysarum coronarium L. | Sulla |Lotus corniculatus L. | Qrempuċ tal-mogħoż |lupininus spec.apparti millilupininus perennis L. | lupini, apparti millilupini perenni |Medicago lupulina L. | Medicago lupulina L. |Medicago sativa L. | Nifel barri |Medicago varia Martyn | Medicago varia Martyn |Onobrychis sativa Lam. | Xorta ta' ħuxlief |Pisum arvense L. | Piżelli ħadra |Trifolium alexandrinum L. | Silla Eġizzjana |Trifolium hybridum L. | Silla Alsike |Trifolium incarnatum L. | Silla krimżija |Trifolium pratense L. | Silla ħamra |Trifolium repense L. | Silla bajda |Trifolium resupinatum L. | Silla Persjana |Trigonella foenum-graecum L. | Fienu Ġilbiena u fażola |Vicia spec.ħliefVicia faba major L. | apparti milli fulaħdar.'" |Speċi oħra | Kaboċċa Svediæa |Brassica napus L. var. napobrassica (L.)Peterm. | |Brassica oleracea L.convar acephala (DC) | Felful (pastard) ta' l-għalf felful (kaboċċi) |Raphanus sativus L.ssp. oleifera (DC) Metzg. | Ravanell għall-għalf." |4. "(a) li huwa ta' dixxendenza diretta taż-żerriegħa bażika jew taż-żerriegħa ċċertifikata, jew, jekk min jiżra hekk jitlob, minn ġenerazzjoni ta' qabel iż-żerriegħa bażika li tkun instabet permezz ta' l-eżami uffiċjali li tkun tissodisfa l-kondizzjonijiet stabbiliti fl-Annessi I u II għaż-żerriegħa bażika;"5. "2. L-Istati Membri jistgħu, matul il-perijodu transitorju u mhux aktar tard minn erba' snin wara d-dħul fis-seħħ tal-liġijiet, tar-regolamenti u tad-disposizzjonijiet amministrattivi meħtieġa biex ikunu konformi ma' din id-Direttiva, u b'deroga mill-paragrafu 1 (C), jiċċertifikaw bħala żerriegħa ċċertifikata ż-żerriegħa li tkun ta' dixxendenza diretta ta' żerriegħa kkontrollata uffiċjament minn Stat Membru taħt l-iskema fit-tħaddin f'dak iż-żmien li toffri l-istess assigurazzjoni ta' żerriegħa ċċertifikata bħaż-żerriegħa bażika jew taż-żerriegħa ċċertifikata bi qbil mal-prinċipji ta' din id-Direttiva.3. Id-dritt ta' l-Istati Membri li jagħmlu żerriegħa ta' l-ispeċi suġġetta għad-disposizzjonijiet ta' din id-Direttiva m'għandhomx jiġu effettwati."Artikolu 4"1. l-Istati Membri għandhom jipprovdu li ż-żerriegħa ta':Brassica napus L. var. naprobrassica (L.) Peterm.Brassica oleracea L. convar. acephala (DC)Dactylis glomerata L.Festuca arundinacea Schreb.Festuca pratensis Huds.Festuca rubra L.Lolium spec.Phleum pratense L.Medicago sativa L.Medicago varia MartynPisum arvense L.Raphanus sativus L. ssp. oleifera (DC) Metzg.Trifolium repens L.u, mill-1 ta' Lulju 1971, iż-żerriegħa ta' Trifolium pratense L. ma' tistax titqiegħed fis-suq sakemm ma tkunx ġiet iċċertifikata bħala "żerriegħa bażika" jew "żerriegħa ċċertifikata" u kemm-il darba ma tkunx tissodisfa l-kondizzjonijiet stabbiliti fl-Anness II."Artikolu 5Fl-Artikolu 8 (3) il-kelma "lottijiet" għandha tiġi sostituta għall-kelma "konsennji".Artikolu 6"2. Pakketti li jkunu ġew uffiċjalment issiġillati m'għandhomx ikunu ssiġillati mill-ġdid, sew jekk għal darba jew aktar, ħlief uffiċjalment. Jekk il-pakketti jkunu ssiġillati mill-ġdid, id-data l-aktar reċenti li fiha jkunu ġew issiġallati mill-ġdid u l-awtorità responsabbli għal dan għandha tkun iddikjarata fuq it-tikketta meħtieġa permezz ta' l-Artikolu 10 (1)."Artikolu 71. Fl-Artikolu 10 (1) (a) il-kelma "kannella" għandha tkun mibdula minflok il-kliem "isfar oskur".2. "(b) ikun fih dokument uffiċjali, ta' l-istess kulur bħat-tikketta, li jagħti l-istess tagħrif bħal dak meħtieġ permezz ta' l-Anness IV (A) (a) (3), (4) u (5) għat-tikketta u, fil-każ taż-żerriegħa kummerċjali, it-tagħrif meħtieġ permezz ta' l-Anness IV (b) (2), (4) u (5); dan id-dokument ma jkunx meħtieġ jekk it-tagħrif ikun stampat b'mod li ma jitħassarx fuq il-kontenitur."Artikolu 8"Artikolu 151. l-Istati Membri għandhom jipprovdu li ż-żerriegħa għall-pjanti ta' l-għalf prodotta direttament minn żerriegħa bażika ċċertifikata fi Stat Membru wieħed u maħsuda fi Stat Membru ieħor jew f'pajjiż terz tista' tiġi ċċertifikata fl-Istat li jkun ipproduċa ż-żerriegħa bażika jekk iż-żerriegħa tkun għaddiet minn spezzjoni fuq il-post li tissodisfa l-kondizzjonijiet stabbiliti fl-Anness II għaż-żerriegħa ċertifikata jkunu mħarsa.2. Il-paragrafu 1 għandu japplika bl-istess mod għaċ-ċertifikazzjoni taż-żerriegħa ċċertifikata prodotta direttament minn żerriegħa ta' ġenerazzjoni ta' qabel iż-żerriegħa bażika li tista' tissodisfa u tkun instabet permezz ta' eżami uffiċjali li tkun tissodisfa l-kondizzjonijiet stabbiliti fl-Annessi I u II għaż-żerriegħa bażika;"Artikolu 9Id-data l-"1 ta' Lulju 1970" għandha tiġi sostitwita bid-data mogħtija fl-aħħar sentanza ta' l-Artikolu 16 (2).Artikolu 10Fl-Artikolu 20 (1) il-kliem "taż-żerriegħa bażika" għandhom jiddaħħlu wara l-kliem "il-kontroll ta' kull sena li jsir wara ta' l-kontroll tal-kampjuni taż-żerriegħa".Artikolu 11"Artikolu 23aFuq l-applikazzjoni minn Stat Membru, li għandha tkun ittrattata kif hemm provvediment dwar dan fl-Artikolu 21, dak l-Istat jista' jkun imħolli għal kollox jew parzjalment mill-obbligazzjoni li japplika din id-Direttiva dwar ċerti speċi jekk iż-żerriegħa ta' dawk l-ispeċi ma tkunx normalment riprodotta jew mqiegħda fis-suq fit-territorju tiegħu."Artikolu 121. "4a 4a Fil-każ ta' l-ispeċi Brassica, id-distanzi minimi mill-uċuh tar-raba' fil-qrib ta' varjetajiet jew sub-Speċi oħrajn għandhom ikunu:400m għal żerriegħa bażika200m għal żerriegħa ċċertifikataDawn id-distanzi jistgħu jiġu injorati jekk ikun hemm protezzjoni suffiċjenti minn kull tniġġiż barrani mhux mixtieq."2. Fl-Anness I (5) il-kliem "għal speċi oħrajn b'fertilizzazzjoni bagħlija" għandhom jiġu sostitwiti għall-kliem "għal speċi b'fertilizzazzjoni bagħlija".Artikolu 13"Speċi | Purità analitika minima (% skond il-piż) | Kontenut massimu ta' żerriegħa tal-ħaxix ħażin (% skond il-piż) | Ġerminazzjoni minima (% ta' żerriegħapura) | Kontenutmassimu ta'żerriegħa iebsa (% ta' żerriegħa pura) |(b)Leguminosae | | | | |Hedysarum coronarium L. | 95 | 0.1 | 75 | 25 |Lotus corniculatus L. | 95 | 0.8 | 75 | 40 |Lupinus spec. | 97 | 0.2 | 80 | 20 |Medicago lupulina L. | 97 | 0.8 | 80 | 20 |Medicago sativa L. | 97 | 0.5 | 80 | 40 |Medicago varia Martyn | 97 | 0.5 | 80 | 40 |Onobrychis sativa L. | 95 | 1.5 | 75 | 20 |Pisum arvense L. | 97 | 0.1 | 80 | - |Trifolium alexandrinum L. | 97 | 0.5 | 80 | 20 |Trifoilum hybridum L. | 97 | 0.5 | 80 | 20 |Trifolium incrnatum L. | 97 | 0.5 | 80 | 20 |Trifolium pratense L. | 97 | 0.5 | 80 | 20 |Trifolium repens var. Giganteum | 97 | 0.5 | 80 | 40 |Trifolium repens L. | 97 | 0.8 | 80 | 20 |Trifolium resupinatum L. | 97 | 0.5 | 80 | 20 |Trigonella foenum graecum L. | 95 | 0.1 | 80 | - |Vicia faba | 97 | 0.1 | 85 | 20 |Vicia al. spec. | 97 | 0.5 | 85 | 20" |"Speċi | Purità minimaanalitika (% skond il-piż) | Kontenutmassimu ta' żerriegħa ta' ħaxix ħażin (% skond il-piż) | Ġerminazzjoni minima (% ta' żerriegħa pura) | Kontenutmassimu ta'żerriegħa iebsa (% ta' żerriegħa pura) |c)(C) Speċi oħrajn | | | | |Speċi Brassika | 98 | 0.5 | 80 | — |Raphanus sativus L.ssp.oleifera (DC) Metzg. | 95 | 0.5 | 80 | —" |1. 2. 3. "2. 2. Fil-każ ta' Poa annua L., 10 %, ta' l-ispeċi Poa l-oħrajn, 3 % taż-żerriegħa ta' l-ispeċi Poa l-oħrajn m'għandhiex titqies bħala impurità."Artikolu 141. "1. 1. "Ir-regoli u n-normi tal-KEE"2. 2. L-Awtorità taċ-ċertifikazzjoni u l-Istati Membri jew l-inizjali tagħhom."2. "(b) Għall-żerriegħa kummerċjali:1. "Ir-regoli u n-normi tal-KEE"2. "Iż-żerriegħa kummerċjali (mhux iċċertifikata fir-rigward tal-varjetà)"3. L-Awtorità taċ-ċertifikazzjoni u l-Istati Membri jew l-inizjali tagħhom.4. In-numru tar-referenza tal-lott5. L-ispeċi [3]6. Ir-reġjuni tal-produzzjoni7. Il-piż nett jew gross iddikjarat."3. B'dana kollu, tikketti li juri t-tagħrif meħtieġ permezz ta' l-Annes IV (A) (a) (1) u (b) tad-Direttiva tal-Kunsill ta' l-14 ta' Ġunju 1966 dwar it-tqegħid fis-suq taż-żerriegħi tal-pjanti ta' l-għalf jistgħu jintużaw kollha sa mhux aktar tard mit-30 ta' Ġunju 1970.Artikolu 15L-Istati Membri għandhom, mhux aktar tard mill-1 ta' Lulju 1969, iġibu fis-seħħ il-liġijiet, ir-regolament u d-disposizzjonijiet amministrattivi meħtieġa biex ikunu konformi ma' din id-Direttiva. Għandhom javżaw minnufih b'dan lill-Kummissjoni.Artikolu 16Din id-Direttiva hija indirizzata lill-Istati Membri.Magħmula fi Brussel, 18 ta' Frar 1969.Għall-KunsillIl-PresidentJ. P. Buchler[1] ĠU Nru C, 19.10.1968, p. 30[2] ĠU Nru 125, 11.7.1966, p. 2298/66[3] Fil-każ ta' lupini, għandu jiġi dikjarat jekk il-lupini in kwistjoni huma morri jew ħelwin.--------------------------------------------------


title: Direttiva tal-Kummissjoni 2007/29/KE tat- 30 ta’ Mejju 2007 li temenda d-Direttiva 96/8/KE fir-rigward tat-tikkettjar, ir-reklamar jew il-preżentazzjoni ta’ l-ikel li huwa maħsub għall-użu fid-dieti ta’ restrizzjoni ta’ l-enerġija għat-tnaqqis fil-piż (Test b’relevanza għaż-ŻEE)

text:
               31.5.2007

               MT

               Il-Ġurnal Uffiċjali ta’ l-Unjoni Ewropea

               L 139/22

         DIRETTIVA TAL-KUMMISSJONI 2007/29/KE
   tat-30 ta’ Mejju 2007
   li temenda d-Direttiva 96/8/KE fir-rigward tat-tikkettjar, ir-reklamar jew il-preżentazzjoni ta’ l-ikel li huwa maħsub għall-użu fid-dieti ta’ restrizzjoni ta’ l-enerġija għat-tnaqqis fil-piż
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 89/398/KEE tat-3 ta’ Mejju 1989 dwar l-approssimazzjoni tal-liġijiet ta’ l-Istati Membri dwar l-oġġetti ta’ l-ikel għal użu ta’ nutriment partikolari (1), u b’mod partikolari l-Artikolu 4(1) tagħha,
   Billi:

               (1)

               Ir-Regolament (KE) Nru 1924/2006 tal-Parlament Ewropew u tal-Kunsill ta’ l-20 ta’ Diċembru 2006 dwar indikazzjonijiet dwar in-nutrizzjoni u s-saħħa mogħtija fuq l-ikel (2) għandu japplika mill-1 ta’ Lulju 2007. Dan għandu japplika għall-ikel li huwa maħsub għad-dieti ta’ restrizzjoni fl-enerġija għat-tnaqqis fil-piż mingħajr preġudizzju għar-regoli speċifiċi tad-Direttiva tal-Kummissjoni 96/8/KE tas-26 ta’ Frar 1996 dwar ikel li huwa maħsub għall-użu f’dieti li huma ristretti fil-kontenut enerġetiku għat-telf tal-piż (3).

               (2)

               Id-Direttiva 96/8/KE tipprevedi li t-tikkettjar, ir-reklamar u l-preżentazzjoni tal-prodotti koperti ma jagħmlux referenza għar-rata jew l-ammont ta’ telf tal-piż li jista' jirriżulta mill-użu tagħhom jew għat-tnaqqis fis-sens tal-ġuħ jew f'żieda fis-sens ta’ xabgħa.

               (3)

               L-Artikolu 13(1) (c) tar-Regolament (KE) Nru 1924/2006 jippermetti l-użu ta’ l-ikel fuq kriterji sanitarji li jiddeskrivu jew li jirreferu b’mod partikolari għal tnaqqis fis-sens tal-ġuħ jew żieda fis-sens ta’ xabgħa skond kondizzjonijiet speċifikati.

               (4)

               Li jingħata permess li jsiru stqarrijiet li jirreferu għat-tnaqqis fis-sens ta’ ġuħ jew żieda fis-sens ta’ xabgħa skond kondizzjonijiet li tali stqarrijiet huma bbażati fuq evidenza xjentifika ġeneralment approvata u huma miftiehma b’mod ġenerali mill-konsumatur medju jirrifletti l-evoluzzjoni fil-medda u fil-proprjetajiet tal-prodotti.

               (5)

               Dan ir-raġunament huwa iktar ta’ rilevanza għall-prodotti li jintużaw fid-dieti ta’ restrizzjoni ta’ l-enerġija għat-tnaqqis fil-piż. Għalhekk, l-użu ta’ tali stqarrijiet m’għadux iktar ipprojbit sakemm jiġu rispettati l-kondizzjonijiet stipolati fl-Artikolu 13, paragrafu 1 tar-Regolament (KE) Nru 1924/2006.

               (6)

               Il-miżuri previsti f'din id-Direttiva huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,

         ADOTTAT DIN ID-DIRETTIVA:
   Artikolu 1
   Fl-Artikolu 5 tad-Direttiva 96/8/KE, il-paragrafu 3 jinbidel b'dan li ġej:

      “3.   It-tikkettjar, ir-riklamar u l-preżentazzjoni tal-prodotti kkonċernati ma jistgħu jagħmlu ebda referenza għar-rata jew l-ammont ta’ telf fil-piż li jista’ jirriżulta mill-użu tagħhom.”

   Artikolu 2
   It-traspożizzjoni
   1.   L-Istati Membri għandhom jadottaw u jippubblikaw, sa mhux iktar tard mit-30 ta’ Novembru 2007, il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom minnufih jikkomunikaw lill-Kummissjoni t-test ta’ dawn id-dispożizzjonijiet u l-iskeda ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mill-1 ta’ Lulju 2007.
   Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati mit-tali referenza meta jiġu ppubblikati uffiċjalment. L-Istati Membri għandhom jistabbilixxu kif għandha issir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-20 jum wara l-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, 30 ta’ Mejju 2007.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 186, 30.6.1989, p. 27. Id-Direttiva kif l-aħħar emendata bir-Regolament (KE) No 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).

      (2)  ĠU L 404, 30.12.2006, p. 9. Ir-Regolament kif inhu kkoreġut mill-ĠU L 12, 8.1.2007, p. 3.

      (3)  ĠU L 55, 6.3.1996, p. 22.